qundao/data-zh-poetry huggingface dataset:
暑退
作者：方回
朝代：宋

逆旅朝難夕，更生暑忽凉。
自能捐嗜欲，足可看奔忙。
即恐來鴻雁，翻成畏雪霜。
去年幾人健，同與嗅秋香。
曉思
作者：方回
朝代：宋

霜天鐘鼓趣晨興，老我無氈脚似冰。
千騎馬塵跑玉勒，一枝梅影伴香燈。
年當致仕元無位，心亦懷歸苦未能。
政用括囊保衰暮，可勞妬婦憤填膺。
曉枕
作者：方回
朝代：宋

春來何事客江城，欹枕懷人意屢驚。
遥夜欲明風雨止，老人無睡鼓鐘清。
苦難辭酒真成病，强欲酬詩曲徇情。
竹密花濃歸去好，萬山深處聽鶑聲。
曉發富陽縣
作者：方回
朝代：宋

長山礲石片帆斜，小雨初晴日眩沙。
回首遥看富陽縣，青煙低罩一叢花。
曉發秀州城南
作者：方回
朝代：宋

較似蘇湖郡，無山四渺然。
近城先見塔，出戶即乘船。
曉澤升紅日，秋光際碧天。
稻粱無不足，最憶舊豐年。
曉起
作者：方回
朝代：宋

夜凉無寐起吟詩，正是秋風欲動時。
百尺樓高蟾獨掛，五更鐘過馬交馳。
道懷了了元無事，世故紛紛總不知。
但欠山頭埋骨穴，歸歟分付與諸兒。
書所見
作者：方回
朝代：宋

春風元在眼，雪定不難消。
凍杞垂紅子，晴麰動綠苗。
行人相叫喚，旅雁忽驚飄。
古柱鎸年號，承平舊石橋。
書歙縣楚明府送行詩軸
作者：方回
朝代：宋

俸儘青錢少，衣惟白苧粗。
賃樓鄰羽客，買錦護梅圖。
棋每藏高著，詩曾斷幾鬚。
生祠誰畫得，清苦一臞儒。
會張仲實宅得天字
作者：方回
朝代：宋

兵甲更多難，桑榆迫暮年。
孰能容此老，猶得並諸賢。
空闊瞻喬木，推移嘆逝川。
醉鄉春有路，暫覺異寒天。
會真吟
作者：方回
朝代：宋

俗緣罥區中，幽意傒方外。
茲坡一褰裳，萬事忽蟬蛻。
心與江流遠，眼逐天宇大。
小軒納空明，坐覺衆真會。
獨樹表高原，遥峰淡微靄。
倦喜牀座穩，渴賞茗味最。
道人有神丹，一撮似可丐。
愧我屋宅老，朽壁詎堪繪。
思歸僮僕嗔，忍饑兒女慨。
雲卧殊未可，當且還釣瀨。
會鶴臞鄭高士庵爲予寫神走筆賦雜言
作者：方回
朝代：宋

我不羨渠乘大馬食肥肉，我不羨渠寢細氈居華屋。
富貴兩字輸與渠，奈渠未免一字俗。
我有詩腸如月朗三秋，我有酒腸如海吞百瀆。
西湖之水足供酒一杯，西湖之山可作詩千幅。
羽客寫我醉吟意，雪爲長髯電爲目。
豈知天上三台星，焉用人間九州督。
仕宦不達坐多言，衰老未死緣寡欲。
眉毛及鬚尚如漆，此爲壽相萬事足。
莫言不智又無福，寧當忍窮勿受辱。
氣豪未減天外鴻，神清差似霜前菊。
有人指點問爲誰，云是紫陽方虛谷。
欲求我者，南山之南，北山之北。
月月紅花
作者：方回
朝代：宋

十二循環換律筒，芳葩長是笑春風。
山家不識堯蓂莢，日歷聊憑月月紅。
有感
作者：方回
朝代：宋

玩透羲爻未畫前，今時天即古時天。
回空其庶亦其庶，軻死不傳焉不傳。
積憤淫傷詩未削，暗籌微婉史誰編。
繼周百世民彝在，豈爲興亡有變遷。
有感三首·其一
作者：方回
朝代：宋

倉皇得郡免朝辭，十六年間老轉癡。
一角未堪峨獬豸，二螯敢笑食蟛蜞。
刊摩干寶搜神記，嘯詠陶潜責子詩。
格是世人無識者，可能更索樹神知。
有感三首·其三
作者：方回
朝代：宋

今沿古泝醉眉攒，堪转舆旋老眼寒。
昼静倚楹常独立，夜深抚几忽长嘆。
关张运去金刀绝，王谢声沉玉树残。
欲淬笔锋刳鬼胆，生冤死恨海漫漫。
有感三首·其三
作者：方回
朝代：宋

今沿古泝醉眉攢，堪轉輿旋老眼寒。
晝靜倚楹常獨立，夜深撫几忽長嘆。
關張運去金刀絕，王謝聲沉玉樹殘。
欲淬筆鋒刳鬼膽，生冤死恨海漫漫。
有感三首·其二
作者：方回
朝代：宋
体裁：七言律诗

十年归把钓鱼竿，万变惟凭冷眼看。白发相寻点鬼簿，紫金焉得返魂丹。渐惊老旧遗民尽，欲问承平往事难。秋日未须畏残暑，浙江潮退即天寒。
有感三首·其二
作者：方回
朝代：宋

十年归把钓鱼竿，万变惟凭冷眼看。
白髪相寻点鬼簿，紫金焉得返魂丹。
渐惊老旧遗民尽，欲问承平往事难。
秋日未须畏残暑，浙江潮退即天寒。
有感三首·其二
作者：方回
朝代：宋

十年歸把釣魚竿，萬變惟憑冷眼看。
白髪相尋點鬼簿，紫金焉得返魂丹。
漸驚老舊遺民盡，欲問承平往事難。
秋日未須畏殘暑，浙江潮退即天寒。
望南山別峰見樹間煙出知有隠者
作者：方回
朝代：宋

南山有別峰，石樹相因依。
茲晨偶流目，遥見青煙微。
未知此林下，誰家掩荆扉。
我亦欲一往，結茅紉槲衣。
秋飯所種粟，春羹自生薇。
今年四閲月，孤城閉賊圍。
當其薪粲絕，無翅何由飛。
客謂郊關外，似覺事轉非。
歲儉剽奪急，村荒遊徼稀。
豺狼方磨牙，擇人以自肥。
市隠世態惡，巖棲心事違。
四海豈不廣，惆悵將焉歸。
望南山别峰见树间烟出知有隠者
作者：方回
朝代：宋

南山有别峰，石树相因依。
兹晨偶流目，遥见青烟微。
未知此林下，谁家掩荆扉。
我亦欲一往，结茅纫槲衣。
秋饭所种粟，春羹自生薇。
今年四阅月，孤城闭贼围。
当其薪粲绝，无翅何由飞。
客谓郊关外，似觉事转非。
岁俭剽夺急，村荒游徼稀。
豺狼方磨牙，择人以自肥。
市隠世态恶，岩栖心事违。
四海岂不广，惆怅将焉归。
望大江
作者：方回
朝代：宋

春草茫茫闊，春江渺渺流。
斷魂欲誰訴，極目使人愁。
更過天垂處，應無地盡頭。
豪商似差樂，槌鼓發鹽舟。
望庐山怀旧
作者：方回
朝代：宋

夜入庐山路，开元万柱宫。
穿廊石渠水，凉座竹林风。
羽客谈霏雪，星郎气吐虹。
劫灰如可问，无復昔人同。
望廬山懷舊
作者：方回
朝代：宋

夜入廬山路，開元萬柱宮。
穿廊石渠水，凉座竹林風。
羽客談霏雪，星郎氣吐虹。
劫灰如可問，無復昔人同。
望湖
作者：方回
朝代：宋

湧金樓下路，小艇尚堪呼。
衰疾吾如此，湖山了不殊。
興亡忽今昔，紅綠自蓮蒲。
近說遷漁戶，窮鱗氣稍蘇。
望西太乙宮四聖觀半爲僧寺
作者：方回
朝代：宋

紅牆半舊粉牆新，泥塑金塗各有神。
僧道不須閒計較，等爲和靖守墳人。
木綿怨
作者：方回
朝代：宋

湖山一笑乾坤破，欺孤弱寡成遷播。
不念六宮將北行，太師雙擁嬋娟卧。
甬東香艷到漳南，爭看並蒂芙蓉過。
天兵及頸幸全屍，想見駢肩淚珠墮。
木綿花下痛猶新，已向誰家踏舞茵。
長頭未及死肉冷，折齒遽專妝面春。
赤城戰場夜避火，萬里又隨燕塞塵。
肉食酪漿更苟活，不慚金谷墜樓人。
萬戶郎君遄卒死，却自金臺還故里。
嗟爾薄命兩佳人，三爲人妾亦可已。
巧畫蛾眉拙針線，空自纖纖長十指。
後堂執樂換小名，更事少年貴公子。
憶昔軍中入相時，潜搜密邏漁妖姬。
民間妻女凜不保，何啻如花三五枝。
曲江近前少陵恐，今日總孕他人兒。
賤獲淫婢何所知，但爲權臣深惜之。
木绵怨
作者：方回
朝代：宋

湖山一笑干坤破，欺孤弱寡成迁播。
不念六宫将北行，太师双拥婵娟卧。
甬东香艷到漳南，争看并蒂芙蓉过。
天兵及颈幸全尸，想见骈肩泪珠堕。
木绵花下痛犹新，已向谁家踏舞茵。
长头未及死肉冷，折齿遽专妆面春。
赤城战场夜避火，万里又随燕塞尘。
肉食酪浆更苟活，不惭金谷坠楼人。
万户郎君遄卒死，却自金台还故里。
嗟尔薄命两佳人，三为人妾亦可已。
巧画蛾眉拙针线，空自纤纤长十指。
后堂执乐换小名，更事少年贵公子。
忆昔军中入相时，潜搜密逻渔妖姬。
民间妻女凛不保，何啻如花三五枝。
曲江近前少陵恐，今日总孕他人儿。
贱获淫婢何所知，但为权臣深惜之。
木香花
作者：方回
朝代：宋
体裁：七言绝句

海南药物木香重，何似�松高架花。春晚日长香满院，天教富贵属诗家。
木香花
作者：方回
朝代：宋

海南药物木香重，何似𩰀松高架花。
春晚日长香满院，天教富贵属诗家。
木香花
作者：方回
朝代：宋

海南藥物木香重，何似𩰀鬆高架花。
春晚日長香滿院，天教富貴屬詩家。
朱字兰亭
作者：方回
朝代：宋

倾城国色着胭脂，红字兰亭又出奇。
比换鹅书更姿媚，一杯卯酒醉西施。
朱字蘭亭
作者：方回
朝代：宋

傾城國色著胭脂，紅字蘭亭又出奇。
比換鵝書更姿媚，一杯卯酒醉西施。
朱桥早行
作者：方回
朝代：宋

田间夜打稻，茅茨耿明灯。
客行过篱外，吠犬似可憎。
放马囓露草，小憩寒塘塍。
坐念今民间，贪吏无与绳。
幸此岁稍稔，庶足供科征。
不然岂不窘，况乃军旅兴。
往者孰柄国，未谓杞遽崩。
僞心感咎证，水旱常频仍。
兹独有年屡，天仁良可凭。
缓辔忽得句，数星陂水澄。
朱橋早行
作者：方回
朝代：宋

田間夜打稻，茅茨耿明燈。
客行過籬外，吠犬似可憎。
放馬囓露草，小憩寒塘塍。
坐念今民間，貪吏無與繩。
幸此歲稍稔，庶足供科徵。
不然豈不窘，況乃軍旅興。
往者孰柄國，未謂杞遽崩。
僞心感咎證，水旱常頻仍。
茲獨有年屢，天仁良可憑。
緩轡忽得句，數星陂水澄。
朱用和用予南山舊韻次韻謝併呈羅弘道
作者：方回
朝代：宋

妙論劇談逢大敵，深林蔭樾尾清遊。
柳州先記知非偶，陸相荒莊愧不秋。
似舅遠尋昆弟好，老生猥與介賓謀。
凄其廿載龍門夢，墊角曾登李尹舟。
杂书五首·其三
作者：方回
朝代：宋

细修佳传酬知己，曲就微生頼若人。
一点报恩心独在，时时常见梦中身。
杂兴十二首·其一一
作者：方回
朝代：宋

请託或有求，攀附谓可羡。
不羡復不求，贵公何必见。
耻折元亮腰，免向宣明面。
江淹所赋恨，未必识冯衍。
甘从伯伦醉，久忘子夏战。
白首尔同归，自作岂天谴。
杂兴十二首·其一二
作者：方回
朝代：宋

鲁论安昌侯，田至二百顷。
后堂罗曲旃，女乐极妍靓。
晚爱肥牛亭，僣上辄有请。
行内忧外家，略不效忠鲠。
口张理义门，胸裹利欲穽。
持国送与人，独欲保首领。
焉知赤眉祸，暴尸肉未冷。
寄言发冢儒，厥报捷响影。
杂兴十二首·其七
作者：方回
朝代：宋

兹辰何太喜，久雨见红日。
当其阴晦时，日未尝不出。
有物苦障之，云雾暗如漆。
谗夫蔽天明，忽去巷伯嫉。
泥污后土干，归路赁馿匹。
山中可酿酒，自舂元亮秫。
预量小儿孙，时索梨与栗。
茅檐得霜晴，炙背阅书帙。
杂兴十二首·其三
作者：方回
朝代：宋

诗礼以发冢，非独王莽然。
手不离珠玉，世岂一桓玄。
昔在鲁闻人，匪值孔圣旃。
焉得两观诛，破彼辨与坚。
子陵湍石上，元亮菊篱边。
夷齐不可跂，頼有此二贤。
杂兴十二首·其五
作者：方回
朝代：宋

古人谨庙萃，后世重墓藏。
埋骨冀裕后，其术传青囊。
富贵出葬穴，此说何渺茫。
含襚富珠玉，所见尤不长。
自从开闢来，天地几战场。
祸乱遭发掘，不免帝与王。
甚者有逆孙，暴其先世丧。
何由繫彼颈，巨刃挥天扬。
杂兴十二首·其六
作者：方回
朝代：宋

七十合致仕，已閒十六年。
不谓得此寿，念之岂非天。
固穷甘蔬饭，窒慾省药钱。
脱遇人负我，微愠遄释然。
岂无不朽句，作诗垂万篇。
人品虽中中，此心无愧焉。
李仲宾墨竹四首·其一
作者：方回
朝代：宋

干坤各各变三爻，坎兑相依似泰交。
认得易中甘节卦，箨龙贞干写烟梢。
李仲賓墨竹四首·其一
作者：方回
朝代：宋

乾坤各各變三爻，坎兌相依似泰交。
認得易中甘節卦，籜龍貞幹寫煙梢。
李仲賓墨竹四首·其三
作者：方回
朝代：宋

心空節勁翠筠濃，冷笑凡花誨冶容。
可是人間秋水碧，東方七宿應蒼龍。
李仲賓墨竹四首·其二
作者：方回
朝代：宋

春生夏長出牆頭，含籜新梢玉版抽。
宜雪宜霜無不可，如椽且與貌宜秋。
李仲賓墨竹四首·其四
作者：方回
朝代：宋

渭川千畝入毫端，子美臨風野色寒。
不是畫師即詩客，可能收拾與人看。
李寅之招飲同登九江城·其一
作者：方回
朝代：宋

明年公七十，我老眉亦厖。
一會豈易得，招呼酒盈缸。
慷慨上高城，惻愴臨大江。
雪水傾蜀峽，煙樹連淮邦。
風景故不異，愁心私自撞。
李寅之招飲同登九江城·其七
作者：方回
朝代：宋

恭惟天所賦，知命良獨難。
度索侈琛玩，蒸乳甘珍餐。
小迷積巨悔，近逸生遐患。
寡疾骨健壽，少營神閒安。
若有物見畀，乃非彼能干。
李寅之招飲同登九江城·其三
作者：方回
朝代：宋

顧此昧陋質，昏冥蹈危機。
一麾繆析土，三命空登畿。
屢激馬援謗，終成馮衍歸。
長騖厄道左，力耕逢歲饑。
置之勿復道，觴來暫同揮。
李寅之招飲同登九江城·其二
作者：方回
朝代：宋

契闊幾何時，六閏過如矢。
九歲十歲兒，婚娶見孫矣。
皂隸忽鼎貴，王侯或橫死。
前輩亡典刑，後生蕩廉恥。
晤言何用多，感嘆不能已。
李寅之招飲同登九江城·其五
作者：方回
朝代：宋

覆却罔攸測，理亂非所任。
兀兀兔株意，哀哀鶑谷音。
識驥伯樂眼，放麑西巴心。
懷惠在夙昔，觀過匪斯今。
頼公極忠厚，良用開我襟。
李寅之招飲同登九江城·其八
作者：方回
朝代：宋

玄理本甚察，悟見獨何鮮。
請看小丙子，跪拜綵衣展。
荻芽薦鮓脯，緩醉味豈淺。
鞭轡慣馳奔，戈鎧覬息偃。
我歸當復來，豈憚僕足繭。
李寅之招飲同登九江城·其六
作者：方回
朝代：宋

兄事一紀長，矩度竊願學。
智圓飽涉難，仁靜耐處約。
厭事晚微聵，休官老深樂。
遠追邴尚蹤，高謝耿鄧略。
還觀鼎渥爻，何止萬夫怍。
李寅之招飲同登九江城·其四
作者：方回
朝代：宋

清湍嚴子灘，僻塢任公寺。
荒凉茅屋居，蹇淺石田蒔。
危蹤璧偶完，暮景駕已稅。
閒門幸常關，奧帙尚多味。
遥遥匡廬山，久客果何謂。
李寅之招饮同登九江城·其三
作者：方回
朝代：宋

顾此昧陋质，昏冥蹈危机。
一麾缪析土，三命空登畿。
屡激马援谤，终成冯衍归。
长骛厄道左，力耕逢岁饥。
置之勿復道，觞来暂同挥。
李寅之招饮同登九江城·其二
作者：方回
朝代：宋

契阔几何时，六闰过如矢。
九岁十岁儿，婚娶见孙矣。
皂隶忽鼎贵，王侯或横死。
前辈亡典刑，后生荡廉耻。
晤言何用多，感嘆不能已。
李寅之招饮同登九江城·其五
作者：方回
朝代：宋

覆却罔攸测，理乱非所任。
兀兀兔株意，哀哀鶑谷音。
识骥伯乐眼，放麑西巴心。
怀惠在夙昔，观过匪斯今。
頼公极忠厚，良用开我襟。
李寅之招饮同登九江城·其八
作者：方回
朝代：宋

玄理本甚察，悟见独何鲜。
请看小丙子，跪拜綵衣展。
荻芽荐鲊脯，缓醉味岂浅。
鞭辔惯驰奔，戈铠觊息偃。
我归当復来，岂惮仆足茧。
李花
作者：方回
朝代：宋

仙根判耦得无差，春对夭桃夏对瓜。
此岂轻浮閒果子，白花亦復胜红花。
李花
作者：方回
朝代：宋

仙根判耦得無差，春對夭桃夏對瓜。
此豈輕浮閒果子，白花亦復勝紅花。
村女
作者：方回
朝代：宋
体裁：七言绝句

青荷叶伞茜裙红，随母归宁省外翁。莫笑梳妆未京样，兵馀犹见太平风。
村女
作者：方回
朝代：宋

青荷叶伞茜裙红，随母归宁省外翁。
莫笑梳装未京样，兵余犹见太平风。
村女
作者：方回
朝代：宋

青荷葉傘茜裙紅，隨母歸寧省外翁。
莫笑梳裝未京樣，兵餘猶見太平風。
村路有呼予老朝奉者
作者：方回
朝代：宋

真公真相自难诬，非相非公亦好谀。
谁忽谓予老朝奉，心知不是贋称呼。
村路有呼予老朝奉者
作者：方回
朝代：宋

真公真相自難誣，非相非公亦好諛。
誰忽謂予老朝奉，心知不是贋稱呼。
杨村秋晓
作者：方回
朝代：宋

今日定復热，月落色亦红。
东方垂欲明，忽被林雾浓。
已有牧牛儿，出没黯淡中。
暗行三十里，兀兀视马鬃。
天宇悉已白，始见真秋容。
宿鹭起空际，鸣雀出林丛。
何所最可喜，稻熟岁粗丰。
人世强食弱，生生终不穷。
干戈汹海宇，幸存兹老农。
古来几魏征，死为田舍翁。
杨花
作者：方回
朝代：宋

燕忙鶑懒听芳词，忆醉西湖画舫时。
山墅不知春早晚，隔墙数点堕书帷。
杭正月十七夜用韻
作者：方回
朝代：宋

歌詞南北混鄉音，猶憶仙臺萬燭吟。
俗侈觀優無不笑，令嚴罰飲必須深。
未闌曉闕落梅曲，已動春郊芳草心。
四十年前政如許，白頭悽愴忽斯今。
杭正月十三夜
作者：方回
朝代：宋

歌鼓猶聞治世音，逃喧愛寂自沈吟。
九衢翠鈿春□□，一室青燈夜獨深。
豈不凍雲開霽月，其如老眼異童心。
□□變幻凉州夢，便覺繁華勝似今。
杭正月十五夜用韻
作者：方回
朝代：宋

隨緣徇俗豈知音，戲隊遨朋舞間吟。
但信金鞍忘路遠，不知玉漏早更深。
春光月色相爲賜，公子佳人別有心。
舊觀依稀百分一，十年兵甲到如今。
東坡真迹
作者：方回
朝代：宋

歐蘇一代兩文忠，頼是滁陽起醉翁。
誰欲儋州殺坡老，靖康戰血鼓腥風。
東山廟
作者：方回
朝代：宋

靈跡從來擅勝遊，茲山亦復甲吾州。
杉腰一殿懸金屋，雲脚千家聳畫樓。
鐘鼓鄰僧新院宇，桑麻平世舊田疇。
乾坤大數誰能問，生者聊存死即休。
東晉
作者：方回
朝代：宋

劉琨勸進豈無聞，王猛臨終亦有云。
穢史汝能誣正統，老傖誰實蒞餘分。
山陰禊事流觴帖，彭澤歸來植杖文。
二物萬年終不泯，可能草木張吾軍。
松下茅屋圖
作者：方回
朝代：宋

一株松下一茅屋，何處山中此景無。
煨芋老翁常閉戶，世人從此畫成圖。
松江使君张周卿致泖口蟹四十辈
作者：方回
朝代：宋
体裁：古风

松江太守今贤侯，喜有螃蟹无监州。左手持螯右杯酒，文章政事第一流。吴田今年十分秋，各执稻穗朝厥酋。初生琐细类蟛�，既长魁巨肩蝤蛑。渔父横江竹为断，照夜纷纭灯火乱。取之一蟹胜一蟹，尖美于团十月半。怒目横行敢抗虎，宜尔就擒堕烹爨。黄堂不忍专俊味，遣饷不减锦绣段。老夫菜肠久雷鸣，忽四十辈来峥嵘。得公宰相三斗鼻吸之醋，剉我坡仙一年好景之橙。金脐雪脆手自擘，何必牛炙兼羊羹。馋拿涎攫快一醉，焉待将糖而弥躁，带糟而微生。一诗往谢张夫子，莫怪无厌犹未已。内黄侯承津致矣，但欠青州从事耳。
松江使君张周卿致泖口蟹四十辈
作者：方回
朝代：宋

松江太守今贤侯，喜有螃蟹无监州。
左手持螯右杯酒，文章政事第一流。
吴田今年十分秋，各执稻穗朝厥酋。
初生琐细类蟛𧑅，既长魁巨肩蝤蛑。
渔父横江竹为断，照夜纷纭灯火乱。
取之一蟹胜一蟹，尖美于团十月半。
怒目横行敢抗虎，宜尔就擒堕烹爨。
黄堂不忍专俊味，遣饷不减锦绣段。
老夫菜肠久雷鸣，忽四十辈来峥嵘。
得公宰相三斗鼻吸之醋，剉我坡仙一年好景之橙。
金脐雪脆手自擘，何必牛炙兼羊羹。
馋拏涎攫快一醉，焉待将糖而弥躁，带糟而微生。
一诗往谢张夫子，莫怪无厌犹未已。
内黄侯承津致矣，但欠青州从事耳。
松江使君張周卿致泖口蟹四十輩
作者：方回
朝代：宋

松江太守今賢侯，喜有螃蟹無監州。
左手持螯右杯酒，文章政事第一流。
吳田今年十分秋，各執稻穗朝厥酋。
初生瑣細類蟛𧑅，既長魁巨肩蝤蛑。
漁父橫江竹爲斷，照夜紛紜燈火亂。
取之一蟹勝一蟹，尖美於團十月半。
怒目橫行敢抗虎，宜爾就擒墮烹爨。
黄堂不忍專俊味，遣餉不減錦繡段。
老夫菜腸久雷鳴，忽四十輩來崢嶸。
得公宰相三斗鼻吸之醋，剉我坡仙一年好景之橙。
金臍雪脆手自擘，何必牛炙兼羊羹。
饞拏涎攫快一醉，焉待將糖而彌躁，带糟而微生。
一詩往謝張夫子，莫怪無厭猶未已。
內黄侯承津致矣，但欠青州從事耳。
柵堰二歎
作者：方回
朝代：宋

船行三五日，不得不思家。
索米開橋柵，徵錢運堰車。
於官何所補，爲客自堪嗟。
况復饑荒後，群偷沸似麻。
栅堰二叹
作者：方回
朝代：宋

船行三五日，不得不思家。
索米开桥栅，征钱运堰车。
于官何所补，为客自堪嗟。
况復饥荒后，群偷沸似麻。
桐花
作者：方回
朝代：宋

悵惜年光怨子規，王孫見事一何遲。
等閒春過三分二，憑仗桐花報與知。
梅
作者：方回
朝代：宋

玉樓仙去老逋坡，天下詩人奈爾何。
茅舍一枝元不少，水村千樹未爲多。
力排殺氣回元造，善保陽神養內和。
暗處尋香疏認影，可容冶思羨凌波。
梅雨大水
作者：方回
朝代：宋

积年梅雨动兼旬，咎证源源殆有因。
狐假虎威饶此辈，鼠穿牛角念吾民。
涎流白饭难侥倖，汗滴青秧浪苦辛。
曲许乖龙啖梁燕，何如饥溺拯穷人。
梅雨大水
作者：方回
朝代：宋

積年梅雨動兼旬，咎證源源殆有因。
狐假虎威饒此輩，鼠穿牛角念吾民。
涎流白飯難僥倖，汗滴青秧浪苦辛。
曲許乖龍啖梁燕，何如饑溺拯窮人。
梅雨连日五首·其一
作者：方回
朝代：宋

蓑笠千村外，干坤五月中。
若无梅子雨，焉得稻花风。
深贮陂塘满，交流畎浍通。
还知周廪积，敢嘆阮途穷。
梅雨连日五首·其五
作者：方回
朝代：宋

岂不苦于雨，江昏水迫城。
市民扃暗户，军妇哭空营。
萤外无灯影，蛬边有柝声。
百忧余一喜，晓望稻畦平。
梅雨連日五首·其一
作者：方回
朝代：宋

蓑笠千村外，乾坤五月中。
若無梅子雨，焉得稻花風。
深貯陂塘滿，交流畎澮通。
還知周廩積，敢嘆阮途窮。
梅雨連日五首·其三
作者：方回
朝代：宋

雨應猶不止，終夕汗如湍。
胡蝶魂才返，蒲牢韻已殘。
身今栖歙谷，家尚寄嚴灘。
江漲忽如許，乘流未覺難。
梅雨連日五首·其二
作者：方回
朝代：宋

草樹加蒙密，波濤計渺冥。
似宜穿野屩，直與眺江亭。
薪濕厨煙重，泥渾井汲腥。
虛堂坐昏黑，時見一流螢。
梅雨連日五首·其五
作者：方回
朝代：宋

豈不苦於雨，江昏水迫城。
市民扃暗戶，軍婦哭空營。
螢外無燈影，蛬邊有柝聲。
百憂餘一喜，曉望稻畦平。
梅雨連日五首·其四
作者：方回
朝代：宋

驟駭寒成暑，難求簟換氈。
通身都是癢，徹曉竟無眠。
鼠侮貓猶幼，蚊邀蚤共儇。
順流日千里，便合上江船。
梅魂次周斐然韻
作者：方回
朝代：宋

搜香索影夜凝神，楚些招還萼綠真。
月底似逢和靖老，風前恍見壽陽人。
清寒不類巫山夢，素豔全非洛浦塵。
尤物有靈生幻相，憑誰貌取補之春。
梦东坡先生
作者：方回
朝代：宋

夜梦东坡公，分我龙脑香。
玉指撮冰雪，佩之鞶带囊。
江湖衰老踪，十度游浔阳。
始入紫极宫，勉和琼田章。
太白实首唱，继以双井黄。
此诗岂容续，束缊侪朝阳。
孺子可教欤，驭风来帝傍。
跛鼈傅羽翼，恍惚追龙骧。
文通五色笔，尚为文字祥。
公名蔽天壤，谁敢邀余光。
再拜眉山集，一上秋声堂。
残馥果容丐，永流千古芳。
梦觉闻舂
作者：方回
朝代：宋

湖海余生在，桑榆暮景闲。
祇堪娱老圃，焉用访名山。
邻屋晓舂急，客床乡梦还。
江天啼鴂处，残月几迴弯。
梧桐嶺
作者：方回
朝代：宋

飛石危如墜，枯桐死不春。
霧深云有虎，茅動故愁人。
破屋潜饑嫗，荒祠畫怪神。
步行牽瘦馬，背汗浹寒身。
梧桐嶺感舊
作者：方回
朝代：宋

憶上梧桐嶺，江淮萬里開。
匡廬天外畫，彭蠡地中杯。
暖欲還燕雁，香應落庾梅。
重來感時序，更覺子山哀。
梨花
作者：方回
朝代：宋

仙姿白雪帔青霞，月淡春濃意不邪。
天上嫦娥人未識，料應清雅似梨花。
楊村秋曉
作者：方回
朝代：宋

今日定復熱，月落色亦紅。
東方垂欲明，忽被林霧濃。
已有牧牛兒，出沒黯淡中。
暗行三十里，兀兀視馬鬃。
天宇悉已白，始見真秋容。
宿鷺起空際，鳴雀出林叢。
何所最可喜，稻熟歲粗豐。
人世强食弱，生生終不窮。
干戈洶海宇，幸存茲老農。
古來幾魏徵，死爲田舍翁。
楊花
作者：方回
朝代：宋

燕忙鶑懶聽芳詞，憶醉西湖畫舫時。
山墅不知春早晚，隔牆數點墮書帷。
樓夜
作者：方回
朝代：宋

危欄空闊上，牛斗轉天心。
爲底常無寐，頻來故獨臨。
船聲終夜靜，樓影半河陰。
詩就忘工拙，隨宜莫苦吟。
樱桃花
作者：方回
朝代：宋

浅浅花开料峭风，苦无妖色画难工。
十分不肯精神露，留与他时着子红。
櫻桃花
作者：方回
朝代：宋

淺淺花開料峭風，苦無妖色畫難工。
十分不肯精神露，留與他時著子紅。
次前韵谢袁提学及其弟府判二首·其二
作者：方回
朝代：宋

春亭前日聚，一径入深云。
水绿痕初涨，花红蕾欲分。
频敲无好句，屡釂有余醺。
不减山阴胜，公宜作叙文。
次前韵赋隠居二首·其一
作者：方回
朝代：宋

昆冈玉火脱焚如，万事灰心此定居。
今古真成一梦耳，行藏略算十年余。
曾微实誉歌来暮，岂可虚言赋遂初。
邂逅乘车还戴笠，未妨多病故人疏。
次前韵赋隠居二首·其二
作者：方回
朝代：宋

举世纷如自泊如，荒园僻巷闭门居。
总干和鼎非吾事，啖茹燃萁不愿余。
林下一声蝉噪处，山间十日雨晴初。
空阶剩放苔痕长，始信先生屐齿疏。
次前韵述将归
作者：方回
朝代：宋

我虽无丝无竹亦无肉，犹有杜子美万卷书，犹有陆士衡三间屋。
作诗宁作郊岛之寒瘦，终不屑元轻而白俗。
文章杂在众人中，大似浊河横济渎。
平生浪费几吟笺，何啻右军九万幅。
既尝注漆园之十九言，又颇拟栗里之四八目。
道眼一照百皆妄，未若奴耕婢织躬课督。
江湖落魄但欠一归耳，休官已幸天从欲。
子男女七孙四人，有菜共羹吾亦足。
过此更徼非妄福，政恐招忧復招辱。
宅门夏荫双高桐，园径秋香万丛菊。
于是自歌招隠歌，歌曰鹤怨猿惊兮在空谷。
四十余年萍蓬将七十，又何必越之南燕之北。
次前韻將歸隠黄山
作者：方回
朝代：宋

我家黄山百里遠，兩峰插天翠如剪。
歸心久落故溪雲，柁轉不由船不轉。
采茶斸藥呼鄰翁，藉草地寬何不容。
挾兔園冊教兒童，菜飽無異祿萬鍾。
底須太史占星聚，世人尋覓無知處。
海內故人脫相思，江東渭北空雲樹。
次前韻謝袁提學及其弟府判二首·其一
作者：方回
朝代：宋

公家賢伯仲，似是晉機雲。
黄卷丁年共，青燈午夜分。
望風初魄動，飲德更心醺。
自合登臺省，官猶類廣文。
次前韻謝袁提學及其弟府判二首·其二
作者：方回
朝代：宋

春亭前日聚，一徑入深雲。
水綠痕初漲，花紅蕾欲分。
頻敲無好句，屢釂有餘醺。
不減山陰勝，公宜作敘文。
次前韻賦隠居二首·其一
作者：方回
朝代：宋

崑岡玉火脫焚如，萬事灰心此定居。
今古真成一夢耳，行藏略算十年餘。
曾微實譽歌來暮，豈可虛言賦遂初。
邂逅乘車還戴笠，未妨多病故人疏。
次前韻賦隠居二首·其二
作者：方回
朝代：宋

舉世紛如自泊如，荒園僻巷閉門居。
總干和鼎非吾事，啖茹燃萁不願餘。
林下一聲蟬噪處，山間十日雨晴初。
空階剩放苔痕長，始信先生屐齒疏。
次前韻述將歸
作者：方回
朝代：宋

我雖無絲無竹亦無肉，猶有杜子美萬卷書，猶有陸士衡三間屋。
作詩寧作郊島之寒瘦，終不屑元輕而白俗。
文章雜在衆人中，大似濁河橫濟瀆。
平生浪費幾吟牋，何啻右軍九萬幅。
既嘗注漆園之十九言，又頗擬栗里之四八目。
道眼一照百皆妄，未若奴耕婢織躬課督。
江湖落魄但欠一歸耳，休官已幸天從欲。
子男女七孫四人，有菜共羹吾亦足。
過此更徼非妄福，政恐招憂復招辱。
宅門夏蔭雙高桐，園徑秋香萬叢菊。
於是自歌招隠歌，歌曰鶴怨猿驚兮在空谷。
四十餘年萍蓬將七十，又何必越之南燕之北。
次容斋喜雪禁体二十四韵
作者：方回
朝代：宋

燠寒节若无嗟若，不寒而燠疫疠作。
叵堪穷腊阳气泄，况乃炎方土风恶。
大块积蓄久醖酿，元造斡回骤飘落。
朝曦掩翳九乌死，夜吹呼号万骑掠。
饯岁纔轰爆竹声，鞭春初截土牛角。
芳芽脆甲缩芹荠，饥喙枵肠诉乌鹊。
小迟尚可诧祥瑞，大快一举洗污浊。
蛰虫且当伏深穴，贞松决不仆幽壑。
孤舟独钓柳何奇，衡门空宇陶如昨。
冻手三噢復三咻，泥屐一前仍一却。
未妨猎骑湿鞍鞯，政恐征车埋轸较。
谁方轻暖拥文貂，我欲豪饮欠金错。
雀窥囷廪绝粃糠，蛛軃檐榱收网络。
老人畏怯小儿喜，富翁骄傲寒士虐。
蜚蜮定復扫蛮蜑，归雁未敢度幽朔。
衔枚猛将死不惧，煨芋野僧贫亦乐。
九头鬼车悉逃遁，三足毕方能距躩。
眼生灯晕蝶栩栩，肤涩衾棱鸡喔喔。
预占麦饵堆村场，绝喜米价减郛郭。
忽得肤使奇丽句，韵未易赓笔屡阁。
颍阴故事聚星堂，汶叟先生元佑脚。
禁体物语继醉翁，即今再见苏龙学。
幸公忧国仆无与，煎水烹茶聊一酌。
次容齋喜雪禁體二十四韻
作者：方回
朝代：宋

燠寒節若無嗟若，不寒而燠疫癘作。
叵堪窮臘陽氣泄，况乃炎方土風惡。
大塊積蓄久醖釀，元造斡回驟飄落。
朝曦掩翳九烏死，夜吹呼號萬騎掠。
餞歲纔轟爆竹聲，鞭春初截土牛角。
芳芽脆甲縮芹薺，饑喙枵腸訴烏鵲。
小遲尚可詫祥瑞，大快一舉洗汙濁。
蟄蟲且當伏深穴，貞松决不仆幽壑。
孤舟獨釣柳何奇，衡門空宇陶如昨。
凍手三噢復三咻，泥屐一前仍一却。
未妨獵騎濕鞍韉，政恐征車埋軫較。
誰方輕暖擁文貂，我欲豪飲欠金錯。
雀窺囷廩絕粃糠，蛛軃簷榱收網絡。
老人畏怯小兒喜，富翁驕傲寒士虐。
蜚蜮定復掃蠻蜑，歸雁未敢度幽朔。
銜枚猛將死不懼，煨芋野僧貧亦樂。
九頭鬼車悉逃遁，三足畢方能距躩。
眼生燈暈蝶栩栩，膚澀衾稜雞喔喔。
預占麥餌堆村場，絕喜米價減郛郭。
忽得膚使奇麗句，韻未易賡筆屢閣。
潁陰故事聚星堂，汶叟先生元祐脚。
禁體物語繼醉翁，即今再見蘇龍學。
幸公憂國僕無與，煎水烹茶聊一酌。
次張鵬飛解官舊韻
作者：方回
朝代：宋

聚斂臣應愧直臣，暫閒身似勝官身。
險夷異路良難測，進退忘懷直任真。
萬國山河封域廣，九天日月照臨新。
烏臺鳳沼登耆舊，屈指如公幾正人。
次韵九月十七日饮陆君用见山堂
作者：方回
朝代：宋

凤凰山下隠君庐，水竹宽閒十亩余。
稚子已能题砌叶，饮徒时许共畦蔬。
杜同谷怨长镵柄，马伏波思下泽车。
何似此公一丘壑，潸心逸兴酉阳书。
次韵仁近九日予病不出
作者：方回
朝代：宋

炎凉飘忽嘆如流，久客仍逢岁不秋。
高处未应堪着眼，闷中惟可独搔头。
市酤太恶难霑醉，晴色良佳竟倦游。
戏马龙山总灰灭，儿曹焉悟此身浮。
次韵仁近客兴二首·其一
作者：方回
朝代：宋

阅世纷如起灭沤，可须金羽较沈浮。
自知人老宜坚坐，更为春寒倦薄游。
羌蹇尚能哦楚些，仪邻不復梦唐楼。
载书归老黄山下，待唤溪翁赁半舟。
次韵仁近客兴二首·其二
作者：方回
朝代：宋

华年君欲隠山村，如我弥当杜筚门。
落落筋骸余老病，奄奄气息仅生存。
黄精满谷春苗嫩，丹卝藏山石溜温。
足可无求度残岁，自编诗集教儿孙。
次韵仁近见和怀归五首·其一
作者：方回
朝代：宋

诸公合沓据天津，往事微茫问汉滨。
老病腐儒无可意，雪霜死草有重春。
散花不復来天女，中酒焉能致圣人。
谁且生尘赋罗袜，吾家已恐甑生尘。
次韵仁近见和怀归五首·其三
作者：方回
朝代：宋

日短晴窗顷刻阴，干坤万虑入孤斟。
故交剩见车逢笠，初学谁羞屋画金。
菱镜岂堪朝幌觑，茗炉聊伴夜瓶吟。
生平不倚心如铁，似觉难禁世故侵。
次韵仁近见和怀归五首·其四
作者：方回
朝代：宋

万险千艰历历更，是非他日仗谁明。
着书何用心徒苦，欹枕无眠耳自鸣。
劫火不虞逃厄运，浮沤亦復任残生。
说与稗官应末减，堂厨初未识鱼羹。
次韵仁近讶约予不至
作者：方回
朝代：宋

风尘矫虔称寡孤，疲甿暴骨纷痕瘏。
骤得如愿宫亭湖，鬼妾色悲充尔娱。
老夫旅庖悭薪蔬，爨仆揶揄朝连晡。
畴昔过君观异书，谇语谓为饥所驱。
前二千石出无馿，徒步亦无傍人扶。
忽往倏还元不拘，休官解缚身自如。
有酒可再折简呼，索诗即恐技如鼯。
归与归与巾柴车，不用祖席歌骊驹。
青山白云落吾手，春天梦断章台柳。
次韵仇仁近晴窗二首·其一
作者：方回
朝代：宋

涧毛足可继晨羞，窗暗窗明日去留。
古道海深盘石坠，时情风缓暖丝游。
天渊有间终何恨，人我相违各不求。
四顾茫然欲焉往，一寒端为效忠谋。
次韵仇仁近暑中二首·其一
作者：方回
朝代：宋

初减官河几许深，向来惟恐百城沈。
晴阶近喜收檐滴，暑屋殊嫌乏树阴。
妾妇齿牙工鬬阋，比邻疟疠厌呻吟。
悬知壮士无颜色，頼有同心可断金。
次韵仇仁近有怀见寄十首·其一
作者：方回
朝代：宋

我能纳禄君辞聘，大觉蓑衣胜衮衣。
有径弗行缘畏险，无形可见要研几。
就令枵腹常亡頼，尽胜枯骸永不归。
何限戟门委荒草，高堂犹记旧巍巍。
次韵仇仁近有怀见寄十首·其一〇
作者：方回
朝代：宋

相从汩没走泥涂，忽又还家半载余。
把盏何由尝我酒，典钱犹忆借君书。
儿孙十辈娱诗老，梅竹千株护野庐。
东望怀人屡搔首，能来相访定何如。
次韵仇仁近有怀见寄十首·其七
作者：方回
朝代：宋

汉廷簪绂簉金张，初服逡巡返士乡。
勇退能为疏傅去，过刚似胜次公狂。
庭梧陨叶元非死，秋燕辞巢不待凉。
玩物察时远灾咎，不须空热九迴肠。
次韵仇仁近有怀见寄十首·其三
作者：方回
朝代：宋

老玩韦编尚可为，復能吃口对期期。
离明偶剔书灯见，坎止因斟砚水知。
岂厌微尘裨泰岳，只愁残照近咸池。
儿曹未悟侯王梦，不了邯郸黍一炊。
次韵仇仁近有怀见寄十首·其五
作者：方回
朝代：宋

寄来诗卷了无尘，想见家贫道不贫。
真復远追前辈味，颇惊顿异去来人。
驱车荡荡行须至，破的遥遥见已亲。
换骨得仙内丹熟，可须浮海望三神。
次韵仇仁近有怀见寄十首·其八
作者：方回
朝代：宋

守雌甘似不鸣将，静看无庸手脚忙。
沮溺故难同孔子，绮园何独避高皇。
星移斗转光阴疾，林密山深气味长。
万事灰心如嚼蜡，唯余杯酒未相忘。
次韵仇仁近有怀见寄十首·其六
作者：方回
朝代：宋

少年忽作白头人，慷慨悲歌岂为身。
屈子独醒天可问，重华久去士常贫。
瓶无储粟陶元亮，马似乘船贺季真。
此味孰能相识察，陨霜硕果有余春。
次韵仇仁近有怀见寄十首·其四
作者：方回
朝代：宋

身历干戈百战尘，休官仍似布衣贫。
每看事有难行处，未见心无不愧人。
秋稔粥饘犹可继，夜凉灯火已堪亲。
闭门读易吾谋决，莫用蓍龟问鬼神。
次韵仇仁近梅雨
作者：方回
朝代：宋

客心何日渡桑干，琐琐良难雨更难。
途潦家家踰户限，檐声夜夜过更阑。
归舟屡阻千滩涨，暑簟频惊五月寒。
会许灯花报晴信，书帷新照玉虫丹。
次韵仇仁近用韵见示五首·其三
作者：方回
朝代：宋

久已休官卧紫阳，故园稍復葺荒凉。
虽无厦屋千间广，尚有书檠二尺长。
清赏五更花过雨，珍烹十月菜经霜。
客游漫惹兴亡恨，早觉归心晓夜忙。
次韵仇仁近用韵见示五首·其二
作者：方回
朝代：宋

眼过登伽皱面羞，湖山信美为谁留。
开通不办多王老，下泽唯思侣少游。
行役自量非得已，食贫能忍復焉求。
余生至此当知命，壮事虚抛更老谋。
次韵仇仁近用韵见示五首·其五
作者：方回
朝代：宋

褒衣全觉近人轻，击柝鸣鼙满万城。
士气欲如枯草死，文声未见蛰雷惊。
绛侯岂识长沙傅，秦宓能非棘子成。
当復夜窗抱吟膝，百年长与一灯盟。
次韵仇仁近用韵见示五首·其四
作者：方回
朝代：宋

治任犹近旦中觿，旅次今移日至圭。
恶况味逢佳节序，懒情怀怯好诗题。
向来守黑元知白，几辈平东復镇西。
定是仇仙知此意，卜邻端欲共花溪。
次韵仇仁近至日
作者：方回
朝代：宋

浪说春迴地底阳，驼裘正怯北风凉。
未来事甚云难测，已老身无日再长。
紫逻招魂千里雪，彤庭待漏五更霜。
閒人幸脱拘挛外，客枕何庸早起忙。
次韵仇仁近见赠
作者：方回
朝代：宋

霜削风朘缊絮轻，忍能弔古上颓城。
穷途我辈俱相似，老态今年转可惊。
差喜有儿胜伯道，故知无婢效康成。
紫阳溪上余茅屋，终与沙鸥不负盟。
次韵仇仁近题王子由隠居
作者：方回
朝代：宋

凉窗暑却扇，燠閤寒谢裘。
主人一不凡，永无俗客游。
地高山使然，十倍百尺楼。
人品似更高，不识王公侯。
是中即洞天，何所復昆丘。
灵府能自超，玄关元不幽。
染腴匪道味，涉累非仙流。
寂静保此室，毫髪不外求。
有书亦时读，一日踰千秋。
次韵休宁程君圉来访
作者：方回
朝代：宋

秋崖劲笔敌黄陈，贽卷当年许望尘。
十载江湖春雁断，万山烟雨石羊新。
余生敢忘尊前话，先正曾同席上宾。
今日相逢两家子，可无努力继前人。
次韵会真堂呈景高士
作者：方回
朝代：宋

夜卧月一枕，晨漱泉一盏。
斯人世未识，庐阜乃具眼。
片影下岷峨，辟谷谢常产。
何树不可巢，老鹤以意柬。
岏岏九江城，九坡何嵼嵼。
碧天落吾手，了无藩篱限。
烟霞争自献，蛇鼠不待刬。
空瓢无余物，非病未足赧。
山如缺一篑，城或少三版。
汝画古所讥，匠事誓终僝。
愚生雾雨姿，皮毛惜文虥。
纷华梯衝来，以道与镌铲。
匣剑藏百炼，帨巾解六绾。
真游闢坦途，尘虑杜危栈。
康董不可觌，觇睨费瞠睅。
景叟无乃是，功行堪论撰。
便堂请丹经，岂必诏青简。
饥从景叟游，不顾八珍馔。
渴听景叟言，焉问九醖醆。
我漫尔其聊，此粲彼亦莞。
次韵伯田见酬四首·其三
作者：方回
朝代：宋

半年洄泝越江滨，每愧羊裘老富春。
归隠尚能联比长，出游復肯祭行神。
枯肠近饱三爻梦，宿齿宜肩四豆人。
能顾寒斋共芳茗，蠹编时为拂蛛尘。
次韵伯田见酬四首·其二
作者：方回
朝代：宋

世故吾其问水滨，向来不合典班春。
一从去作沧浪客，几度重题鬰垒神。
垂死岂堪思往事，忍穷方欲作閒人。
喜公强健犹如故，未有清樽可祓尘。
次韵伯田见酬四首·其四
作者：方回
朝代：宋

六桥久客旧湖滨，春日花开不似春。
游学顿无福建子，科名更说梓潼神。
暗惊渊实丘夷事，枉作书痴传癖人。
辛苦湘纍辨兰艾，庄生齐物等埃尘。
次韵僧自文见赠四首·其三
作者：方回
朝代：宋

空庭风捲叶，坏庑雨淋碑。
起废须成厦，占孚预击蓍。
红楼追曩集，碧落待谁诗。
非有鈎牵□，□□亦未知。
次韵元辉中秋雨
作者：方回
朝代：宋

良辰合与一樽酬，有酒无朋也自愁。
万事只堪花老眼，一年又过雨中秋。
鸣砧处处凄邻巷，击柝相望起戍楼。
更着乱蛩环独榻，平生天地付神游。
次韵元辉昨游
作者：方回
朝代：宋

藕花茭叶忽明眼，此地聊乘解愠风。
无酒尚堪翻作有，苍颜终不变为红。
虚声浪漫盈天下，急景奔腾过日中。
万事可容着心力，迩来诗句亦怱怱。
次韵全君玉元日二首·其一
作者：方回
朝代：宋

五更皆早起，惟我是閒人。
展镜鬚仍雪，添杯脸暂春。
有终还復始，无旧不成新。
万古烧痕意，陈根岂尽陈。
次韵全君玉和高士马虚中道院
作者：方回
朝代：宋

古人无欲非引年，古无有欲之圣贤，曰无欲者无私欲。
昊皇鲁叟画繫传，柱下木子知止足。
岂谓出神凌紫烟，骖鸾驾鹤事恍惚。
别异道家分神仙，浅之又浅伯阳契，痴儿妄诧玄又玄。
内丹水火一升降，髑髅立变童颜妍。
三载告成夺天地，汝拖肠鼠能攀牵。
私欲如此大莫大，破入寒狱赦倒悬。
遨昆登阆谓不死，终然白骨埋黄泉。
腐儒一笑了万事，何谓赤明龙汉前。
号召风师呼雨伯，杖剑叱喝急急律。
四时饭噉百花香，万间厦入一壶窄。
洞天有天魂兮来，弱水元无跬步隔。
拄杖化龙舄作鳬，意所不求忽自得。
醉眼暂作如是观，谁识咏归暮春瑟。
和同光尘亦一法，岂敢訑訑见颜色。
为问今生贺知章，孰两杜甫双李白。
次韵刘元辉元日
作者：方回
朝代：宋

九十日春已十日，清晨閒步小园中。
池痕欲涨去年水，柳色渐迴东畔风。
砥道歌游全似梦，专槃生化本无穷。
阴晴寒暖频占相，世事唯宜岁事丰。
次韵刘元辉初寒夜坐
作者：方回
朝代：宋

山肩寒耸月随归，榾柮炉红闭板扉。
跨竈郎来温课册，齐眉人为摺深衣。
花传喜信灯如语，草就佳篇字欲飞。
旧日声名刘夜坐，能传家钵似君稀。
次韵刘元辉喜予还家携酒见访三首·其一
作者：方回
朝代：宋

白纻乌纱巾，久不见此客。
眉长耳有毫，眸子秋水碧。
惠然顾柴门，坐对山气夕。
荒芜渊明径，寂寞子云宅。
携酒意殊厚，细酌话宿昔。
袖中出新作，关键有阖闢。
五十始学诗，定復笑高适。
繄予骨相屯，年年困行役。
里社何幸还，尾君杖屦迹。
苦辛厌奔驰，忧患饱阅历。
胸中万不平，一笑春冰释。
双鸡古侯膳，拜赐书之策。
顾无明月珠，何以报私觌。
次韵刘元辉喜予还家携酒见访三首·其三
作者：方回
朝代：宋

死者已无知，生者暂为客。
三年归故庐，松竹元自碧。
屡惊山中人，永卧泉下夕。
一二老朋友，何处卜兆宅。
独君有寿相，气貌不异昔。
冷官故稍卑，良畴焉从闢。
幽抱能自宽，胜味各有适。
中守神既全，外物至莫役。
未悟如梦寐，忽觉无痕迹。
眼明远堪眺，脚健险可历。
万重烟霞间，不乏仙与释。
吾侪数老翁，撰日散游策。
当有佳诗篇，付与来者觌。
次韵刘元辉喜予还家携酒见访三首·其二
作者：方回
朝代：宋

我其方玄英，君可刘宾客。
年皆七旬近，相对诗眼碧。
向来每过从，剧谈动至夕。
久别坐何事，蓬蒿翳荒宅。
归舟落孤帆，曾未踰信昔。
空庭迟汛除，野径缺锄闢。
便能致果馔，共此片时适。
萍氏宽征讥，章甫復力役。
尚可卜孟邻，未至削孔迹。
飘芳渐纷纷，晴巘正历历。
此酒不快饮，忧抱何由释。
但愿长穷健，纵无马可策。
徒步顷刻间，亦足奉良觌。
次韵刘元辉飞雪数片之作
作者：方回
朝代：宋

六幕垂同冻不埃，舞霙呼我燕窗开。
已从衣上霏微见，未肯檐前汗漫来。
就砌拾看呵指笋，隔帘迎数鬬妆梅。
衰髯却怪全相似，且置閒愁拨蚁醅。
次韵刘君鼎见赠二首·其二
作者：方回
朝代：宋

真復多多穷传记，端能亹亹着诗文。
名场早捷千军阵，胪陛应符五色云。
乱后湖山今稍稍，閒中宾主几醺醺。
衰迟亦欲陪赓唱，未必当筵逮所闻。
次韵前广德赵教授
作者：方回
朝代：宋

修程万里未为赊，年少曾逢世运嘉。
早擢高科题雁塔，合班迩列餍龙茶。
宦情划似云归岫，时事惊如雨送花。
书林宝藏饶词藻，肯羡青霄富贵家。
次韵受益九日
作者：方回
朝代：宋

归欤岂少旧林塘，何用痡瘏陟彼冈。
白髪转添吾辈老，黄花不减去年香。
每嫌佳节多风雨，犹喜炎陬缓雪霜。
典尽寒衣偿酒债，衰翁聊以醉为乡。
次韵受益喜晴二首·其一
作者：方回
朝代：宋

谁扶一轮日，与扫万重云。
水已落数尺，田犹收几分。
大钧回叶气，疏网削深文。
尔饭堪餬口，忍为梁上君。
次韵受益喜晴二首·其二
作者：方回
朝代：宋

高楼晓气清，钟鼓报新晴。
乍覩阳乌色，频闻喜鹊声。
纵难期上熟，差足慰深耕。
忍见民穷极，唯宜岁事成。
次韵受益题荆浩太行山洪谷图五言
作者：方回
朝代：宋

画闻与画见，巧拙不同科。
譬如未入蜀，想像图岷峨。
可以欺他人，不可欺东坡。
又如写神女，瞥然巫山阿。
宋玉一点笔，眸子横清波。
上党太行山，怀孟踰黄河。
水落天井关，长剑垂新磨。
昌黎寻李愿，借车方口过。
劈斫开崖壁，巨扁侔斧戈。
荆浩家其间，烟霞恣麾呵。
亲见胜剽闻，胸次所得多。
天亦宝此画，易世终无他。
退之太行诗，幼诵今鬓皤。
洪谷太行画，怳兮聊浩歌。
次韵吕肖卿讲学三首·其三
作者：方回
朝代：宋

忽復机锋对，真堪底裏倾。
果能成伏老，时许唤殷兄。
可惜兹逢晚，相期不计程。
受恩凡两世，焉敢恝无情。
次韵吕肖卿讲学三首·其二
作者：方回
朝代：宋

玄珠在掌握，一失永难寻。
岂不求成道，谁其办苦心。
待时花结果，着力杵磨针。
何幸忘年去，能鸣治世音。
次韵君泽夜坐示子侄三首
作者：方回
朝代：宋

两脚如麻坐到明，雨楼听尽五更声。
无人共唱寻寻觅，有子聊教仄仄平。
凌室不能藏腊冻，稼场或至误秋成。
谁知忧世书生意，惟愿天阶正玉衡。
次韵君泽夜坐示子侄三首·其二
作者：方回
朝代：宋

一样干坤几样人，甑生尘异袜生尘。
寒窗黄卷青灯雨，暖阁金钗玉斝春。
谁同公子梦方魇，我与先生诗又新。
□□儿曹供笔墨，为言不是写真真。
次韵君泽正月五日早见示
作者：方回
朝代：宋

人人有此珠，万古天地宝。
法当潜厥光，蚌殻护其表。
能使华岳移，可叱峡流倒。
未若床缺足，梓匠不自造。
脱华培深根，屏翳返内照。
与辨以兴戎，宁讷而出好。
恭惟羲皇心，岂有夜与晓。
我眼彻地底，常见日皎皎。
爰自彖及繫，纂述屡脱稿。
仙游慕昇飞，佛障怯烦恼。
九转与八解，终不摆缠绕。
彼岂知吾学，往来玩大小。
艮止体阴负，离明决阳抱。
平生无所媚，不竈亦不奥。
突过子云玄，眇视老氏妙。
慎察进退间，以为先师报。
宜耦长沮耕，遑待方朔诏。
黑头气公旺，黄馘项吾槁。
一当蛰幽閒，一当翔穹昊。
何以明其然，□□□衰老。
次韵吴僧魁一山十绝·其一
作者：方回
朝代：宋

百结袈裟破唐帽，子为何物我为谁。
孰知各有直鈎钓，解出珊瑚海底枝。
次韵吴僧魁一山十绝·其一〇
作者：方回
朝代：宋

高安僧宝姚圆至，盐水谁其成醤冰。
莫为猢狲打筋斗，迴头不记读书灯。
次韵吴僧魁一山十绝·其三
作者：方回
朝代：宋

潘江陆海一笑唾，暂借禅衣隠此身。
坡谷两翁合为一，座间始可着斯人。
次韵吴僧魁一山十绝·其五
作者：方回
朝代：宋

筠溪四十三岁殀，师弟与兄传夜衣。
国手棋高更有着，百年政恐疾于飞。
次韵吴僧魁一山十绝·其六
作者：方回
朝代：宋

己学故学天隠说，多因误剃镜中头。
戏拈当日颜良案，两足何堪踏两舟。
次韵吴僧魁一山十绝·其四
作者：方回
朝代：宋

七十三迴生一阳，子年未半升我堂。
筠溪牧潜即汝是，一繫馿橛须耐霜。
次韵唐师善见寄·其一
作者：方回
朝代：宋

闻风足使鄙夫宽，家世言诗自杏坛。
万卷古书侔藏室，十年深谷隠王官。
大材益厚楩楠植，至宝终垂琬琰刊。
愧我老衰已无力，青云中道铩飞翰。
次韵唐师善见寄·其二
作者：方回
朝代：宋

归来数亩小园宽，风有轩櫺月有坛。
总为才疏能忤俗，兼缘兴尽合休官。
空山老死知无补，往代兴亡稍欲刊。
洛下寄书藉黄犬，莼鲈终恐愧张翰。
次韵夹谷子括吴山晚眺·其三
作者：方回
朝代：宋

落木萧萧泽国宽，偶舒岩啸纵川观。
六鳌海阔征帆远，万象天低步屧寒。
旅泊余生箪食菲，宦游旧味瓮虀残。
达人不堕牛山泪，何待将心与汝安。
次韵夹谷子括吴山晚眺·其二
作者：方回
朝代：宋

鹘飞欲没海天宽，万动盈虚静处观。
一画微阳迎日至，九畴休征验时寒。
世间劫火灰何限，物外仙棋局未残。
好与苍生司性命，五风十雨报平安。
次韵孙元京见过言诗·其一
作者：方回
朝代：宋

骚坛争长各称兵，未卜谁欤霸业成。
欲疗左盲治谷废，合除白俗扫元轻。
屡更落落心犹壮，常恐空空气骤盈。
据险作难终未是，頼公指示轨图平。
次韵孙元京见过言诗·其二
作者：方回
朝代：宋

眼底惊嗟见此流，祇嫌接对未云稠。
苏门逸响追长啸，湘浦余情续远游。
新息今须乘果下，襄阳谁漫钓槎头。
吾衰久矣公犹健，好控飞车跨九州。
次韵宾旸令郎见示二首·其二
作者：方回
朝代：宋

老我泥涂久，郎君玉雪清。
百年双鬓谢，一醉万缘轻。
孰肯延枚叟，端难少贾生。
修程未可料，聊此慰诗情。
次韵宾旸啼字犹字二首·其二
作者：方回
朝代：宋

往年灯火醉樊楼，月落吹箫未肯休。
不惜黄金追胜事，肯迴青眼顾时流。
燕来鸿去春光在，死易生难病脉浮。
更问西池赏花约，心虽欲往豫兮犹。
次韵宾旸子瑱草字
作者：方回
朝代：宋

平生挟壮心，长剑倚晴昊。
岂意日昃歌，高台化为沼。
沈蛟九渊底，翔凤千仞表。
永言遯遐迹，未觉鬰孤抱。
良辰值佳友，忽若咏鳬藻。
大胜新亭集，洪流吟浩浩。
初筵客或讶，酒资焉所讨。
曰予贷诸邻，趁此风日好。
君看万金室，一朝不自保。
何如酣中隠，忘忧且娱老。
赵翁玉雪郎，弄翰颉颃早。
誉儿未妨癖，长松缘小草。
次韵宾旸张氏山园红菊
作者：方回
朝代：宋

惟菊可配松，受命天地正。
吾家植千本，朝耘暮灌润。
未言制颓龄，且用乐野性。
严霜百草死，后皇布肃令。
始知贞劲节，老硬异脆嫩。
俗圃莳红卉，頼君古道振。
斥谓非其类，一洗灵均恨。
骚人昔所餐，此辈何敢竞。
恶紫如恶莠，鲁叟遯无闷。
世眼重脂粉，君子故安命。
次韵宾旸张考坞观茶花
作者：方回
朝代：宋

头上漉酒巾，吹风行欹斜。
野径政自稳，世途殊未涯。
礼能致商皓，势足屈孟嘉。
君身独自由，时到山人家。
播植话禾稻，绩纺询桑麻。
侧闻此一坞，村酤亦易赊。
芙蓉万红萼，锦绣纷交加。
掉头不肯顾，特往观茗葩。
嗅芳摘苦叶，咀嚼香齿牙。
榷利至此物，谁为疲氓嗟。
次韵宾旸斋中独坐五首·其一
作者：方回
朝代：宋

舞燕歌鶑子所无，不无灯照短檠书。
酒来形影相酬酢，诗就烟霞共卷舒。
八极渺茫供傲睨，一襟空洞极恢疏。
世间底是英雄物，未许曹瞒笑本初。
次韵宾旸斋中独坐五首·其三
作者：方回
朝代：宋

蚁溃金堤薄俗颓，圣门谁与嗣云来。
良难託讽追风雅，只可微辞纪定哀。
有志向能穿虎石，无疑今始悟蛇杯。
掀天气燄吾尝见，转首空成一聚埃。
次韵宾旸斋中独坐五首·其四
作者：方回
朝代：宋

谁欤载笔掌丝纶，雾雨何伤隠豹文。
绝望都俞参稷契，劣能损益记周殷。
蠹残书册犹堪觑，草没阶除尽不耘。
郑老襟期少陵解，从渠衮衮更纷纷。
次韵宾旸某氏坟庵
作者：方回
朝代：宋

读君古墓作，因之怀抱萦。
老夫九年前，小雏怜宁馨。
一夕病弗起，殇车出北城。
卜兆邻古寺，守诃乏村氓。
去岁罹发掘，盗踪无由明。
跋马近往视，坏垣环枳荆。
藏中本无物，□至睨兹茔。
玉匣患不侈，宜尔巢鼯猩。
杨生昔臝葬，汉传留佳评。
世事可以鉴，悲哉聊此吟。
次韵宾旸桂枝塘
作者：方回
朝代：宋

吴越兹上游，一江贯千山。
山峻江更急，力耕云雾间。
民穷实可悯，俗俭无与班。
瓮灌既已拙，斗籴弥足叹。
十日天不雨，魃也肆厥姦。
吾昔忝长吏，郡图朝夕看。
水源浅易涸，无地施防关。
此陂筑千所，岁事或苟完。
幽人采荷衣，堤岸穷跻攀。
更觉沧浪篇，万顷吹波澜。
次韵宾旸梅氏山居访茱萸
作者：方回
朝代：宋

癖习嗜幽讨，刚气负殊禀。
寂寥荒山中，十载赋招隠。
偶逢梅尉孙，漠事一暗省。
斯人纵非仙，英概故不泯。
是日秋□霁，村坞足清景。
叶脱高木疏，云净远岑逞。
田家竟收穫，岂復有遗秉。
芳萸摘併空，戍卒亦太甚。
怀古兼嘆今，野老仅能茗。
此心谁当知，应有月中影。
次韵宾旸池字
作者：方回
朝代：宋

鸿雁逐稻粱，飞飞无定时。
槁草火不烬，层冰风已漪。
观化悟兹理，久甘玄鬓丝。
良愿息我影，不復天之涯。
云何事行役，黾勉营所私。
仰睇斗牛分，俯观朝夕池。
玉气忽澌尽，侲子犹欢嬉。
酸感谅徒尔，得酒竟大奇。
是日春雾霁，西楼昼阴迟。
云落茧楮墨，雹响纹秋棋。
幸喜暂合聚，宁忘倏乖离。
舟楫集津岸，焉得长絷维。
前谢后花发，东起西星移。
烂醉未失策，螺螟彼何知。
冥冥失马福，昧昧亡羊岐。
终当蜕阛阓，秉耒依农师。
次韵宾旸龙泉
作者：方回
朝代：宋

小国号瘠土，根据千岩隈。
泉味天下最，莫许他郡偕。
宁当饮此清，饥肠鸣如雷。
广斥岂不富，咸浊良可咍。
谓兹大龙窟，无乃由齐谐。
患不甘且冽，榛莽能久埋。
心恻或不食，汲路荒苍苔。
蒙养内自充，何嫌世好乖。
君子有本性，勿问塞与开。
成功故偶耳，隠德弥佳哉。
次韵寄川无竭併送所撰旃檀林记二首·其一
作者：方回
朝代：宋

彭门不记旧楼黄，吟社参寥未肯忘。
更着雪添双短鬓，早惊秋隔两重阳。
遥知剩种旃檀树，便拟同焚艾纳香。
勉为龟蚨驱兔颖，愧无雄健亢三长。
次韵寄川无竭併送所撰旃檀林记二首·其二
作者：方回
朝代：宋

多生曾结短檠缘，埋没书蟫不记年。
左鬰右邻窥奥藏，南浯北峄问奇镌。
更饶曼倩三冬学，未抵天龙一指禅。
丝尽茧成终有日，与公同作老蚕眠。
次韵康庆之催借所着及谢见过·其一
作者：方回
朝代：宋

闻道公家所着书，担囊荷箧喘肩夫。
定应未肯轻传借，良贾深藏有若无。
次韵康庆之催借所着及谢见过·其二
作者：方回
朝代：宋

胸涵太古恐无邻，面着微埃讵许亲。
顾肯城南访穷巷，松风时煮一瓯春。
次韵康庆之秋夜客怀自述
作者：方回
朝代：宋

遯肥久已远罝罗，独慨流年老易过。
宦学向来千龃龉，功言竟復两蹉跎。
是山可隠在人耳，今雨不来如彼何。
羣蛰闭关迫摇落，未须轻奋怒蝇戈。
次韵康庆之秋雨喜凉书怀五首·其一
作者：方回
朝代：宋

躁求慾火炽，寂守德宇凉。
斯人老世故，秋雨锄骄阳。
季郈鸡浪鬬，臧谷羊俱亡。
矢诗写高怀，耸如见清扬。
次韵康庆之秋雨喜凉书怀五首·其三
作者：方回
朝代：宋

补衮据鼎鼐，赐履铭旗常。
流汗每浃背，孰知北窗凉。
协力诛楚新，见忌于高光。
商山与富春，采钓庸何伤。
次韵康庆之秋雨喜凉书怀五首·其二
作者：方回
朝代：宋

少年健如虎，不信髪齿落。
风雨凄其秋，众叶失所託。
深潜泉自滋，猛锻石亦铄。
细思陶元亮，大胜王镇恶。
次韵康庆之题予桐江诗卷
作者：方回
朝代：宋

每愧诗无古风调，背山楼阁晒花褌。
稍知海若吞河泊，敢眩蹄涔一勺浑。
次韵康总管庆之和碑字韵二首·其一
作者：方回
朝代：宋

周颂岐阳鼓，秦铭泰岳碑。
览观明古镜，推测妙神蓍。
真復登三事，何如赋万诗。
江湖频作郡，棠荫有人知。
次韵张中白元日
作者：方回
朝代：宋

瓣香清晓肃冠绅，户外遥山展翠颦。
瘦影自怜耽醉叟，欢声何限喜晴人。
怱怱节序梅花老，衮衮尘埃世事新。
自有天来至今日，不知芳草几番春。
次韵张仲实岁晚
作者：方回
朝代：宋

老穷胜殀达，敢惜岁时迁。
食玉多忧死，披簑且醉眠。
西湖非昔者，南雪尚春前。
稍足陶瓶粟，诸公不用怜。
次韵张仲实见赠
作者：方回
朝代：宋

久縻官务费爬梳，一旦投閒得自如。
紫绶金章已高阁，青鞋布袜是安车。
漫郎心事诗能说，散圣禅流髪未除。
物我重轻中了了，可能秤象待苍舒。
次韵张仲实读予近稿
作者：方回
朝代：宋

平生穷到骨，不受世人怜。
肠倒三江洗，诗凭万口镌。
旗常无可纪，衣钵尚堪传。
今日如斯者，输君独妙年。
次韵张耕道喜雨见怀兼呈赵宾旸
作者：方回
朝代：宋

疲氓多菜色，去守乏棠阴。
属虑千峰旱，俄闻六月霖。
麵滩船欲涩，茗务井还深。
香润迴瓜圃，声酣起蔗林。
炎官初恣肆，道暍稍侵寻。
畏日方焦野，油云忽冒岑。
此凉苏万病，厥价倍千金。
解郡虽踰岁，留家尚至今。
田登欣米贱，屋老惧书淋。
遥念儿衣醭，兼虞妇竈沈。
凄清传古调，忧闷豁烦襟。
拭汗纰綀帨，搔头断玉簪。
却思穿石罅，共坐听泉音。
韭脆鲜鳞缕，梅芳煮醖斟。
一江同照影，两地隔论心。
疑雪佳公子，输君日对吟。
次韵徐子英江楼二首·其二
作者：方回
朝代：宋

娱老曾微燕子楼，谋生又欠木奴洲。
不无造物司行止，岂与齐民繫戚休。
幸际干龙亨庶物，故希晋马锡康侯。
妙龄今日如公等，声气方当叶应求。
次韵徐子英读予所抄赵章泉诗
作者：方回
朝代：宋

陈隋余习尚尘飞，可乏诗坛白羽挥。
凡物晚成华者实，如吾素论是耶非。
三生不堕扬州梦，一笑应知佛祖机。
苦学若人亦余事，真源向上更深微。
次韵徐赞府蜚英八首·其六
作者：方回
朝代：宋

摩拊惸嫠达下情，领州作县总书生。
清诗要自清心出，比自新安水更清。
次韵志归十首·其五
作者：方回
朝代：宋

添竹復添花，清阴一倍加。
病身思灼艾，暑节近浮瓜。
晚景今如许，初心岂有他。
甘贫仍守拙，肯羡五侯家。
次韵志归十首·其六
作者：方回
朝代：宋

解语鶑能巧，交飞蝶许狂。
苔纹深碧毯，榴靥竞红粧。
粗已成幽圃，犹当筑小堂。
未妨无暑药，熟水紫苏香。
次韵志归十首·其四
作者：方回
朝代：宋

还家五月初，倏忽又旬余。
凉剂医羸马，尘编磔蠹鱼。
小迟延客饮，作急报儿书。
歙睦频来往，何时永定居。
次韵恢大山拟古三首·其三
作者：方回
朝代：宋

六度莫先慧，三风尤恶顽。
此心朗如镜，磨尽青铜斑。
微利毫髪计，虚名分寸攀。
朝市多此人，平地剑门关。
老夫一丘壑，辙迹无往还。
彼哉岘山泣，况乃泣牛山。
次韵恢大山拟古三首·其二
作者：方回
朝代：宋

六用甚锻鞴，我非金石顽。
谓古有不死，请看湘筠斑。
神仙虚空中，黄鹄高难攀。
月娥本无药，鬼门焉有关。
自能节嗜慾，即是丹九还。
内观无愧心，所至三神山。
次韵感学事二首·其一
作者：方回
朝代：宋

风雩谁识旧童儿，法令今惟柱后师。
刻枣谁书惊荡尽，踏槐遗老嘆崩离。
堂中授讲亡高座，庑下题名剩续碑。
奎壁不存斋舍改，端能为泯少年诗。
次韵感学事二首·其二
作者：方回
朝代：宋

战鼙惊倒白头翁，慨想青衿旧日风。
或厌三场争小技，孰知一目网羣雄。
虀盐此地涵濡久，藻鑑他时赏拔公。
松老槐颠异畴昔，定应穷极道还通。
次韵方去言用予喜归韵见寄三首·其三
作者：方回
朝代：宋

野鸟呼风金粟堆，曲江宫殿委荒苔。
是非谁办笔褒贬，鸿燕屡惊春去来。
偃月人今姦骨朽，浣花翁未醉眉开。
吟君诗罢登山崦，立尽斜阳尚懒迴。
次韵景安吴山观雪
作者：方回
朝代：宋

尽洗眼底尘，顿宽胸中忧。
此雪端为谁，奇哉君之游。
平步飞鸟背，长啸孤峰头。
恍惚阆风苑，嫖姚结邻楼。
了不异天上，培塿视九州。
北方当此时，如猬缩马牛。
南方幸不然，但觉瑞彩浮。
晴日一以出，壮观挽不留。
作急着妙句，小费灵府谋。
老夫傥可从，亦足祛穷愁。
凡骨绝仙分，胜览输高流。
乃后有佳集，次第或见收。
冰解烧痕青，问梅孤山幽。
次韵景安提学谩成三首·其一
作者：方回
朝代：宋

敢着寻常白眼看，壑冰峰雪照人寒。
言诗已是登坛将，劝学聊为祭酒官。
士类相推无异论，亲颜遥觉有余欢。
即今人物皆公等，岂不忧时意稍宽。
次韵景安提学谩成三首·其三
作者：方回
朝代：宋

岁晚江空野泬寥，衝寒访我不辞遥。
褰裳却马从泥溅，掬水烹茶待雪消。
百战奚为蜗左角，一炊未办米长腰。
寻梅端许忘车笠，握手城西遍六桥。
次韵曹清父营生坟追和范石湖韵四首·其一
作者：方回
朝代：宋

桑榆未迫尚东隅，诸子盈前返哺乌。
早检青囊营□□，□□丹竈着工夫。
无生话可忘言了，自祭文能信手摸。
□□□年未遑办，一抔□□□良图。
次韵曹清父营生坟追和范石湖韵四首·其四
作者：方回
朝代：宋

杀心奕局响纹楸，鷄肋何如酒德刘。
世事但堪常袖手，人生政要早迴头。
谁能卒办鱼千里，自笑终成貉一丘。
□□明年纔七十，商山剩饫紫芝秋。
次韵权季玉枕上偶成
作者：方回
朝代：宋

迩日屡闻亲药鼎，客怀沈鬰与谁论。
细参素问心无病，勤剔青灯眼未昏。
九折政思为孝子，七襄未用乞天孙。
察君诗味如枯淡，中有无穷古意存。
次韵李太白
作者：方回
朝代：宋

太白配苏黄，如松柏与竹。
不受春风恩，劲气尚可掬。
诗名乃其余，受命天地独。
间生五百年，相望若信宿。
予老栖圣门，措辞愧言卜。
一览紫极题，三作白圭復。
羣仙悯世顽，死生反乎覆。
曷日从之游，神交道心熟。
次韵李景安提学同过伯几·其一
作者：方回
朝代：宋

万卷芸香拥燕居，客来谈论汹淮湖。
精言琴律根前辈，朗诵诗篇压老夫。
胥谓买邻迁爽垲，祇应负郭欠膏腴。
真能隠处非难事，恐有天边尺一呼。
次韵李景安提学同过伯几·其二
作者：方回
朝代：宋

宦学因之当卜居，定能骑舫遍林湖。
遗编早已探千古，绪论何难夺万夫。
近日人才愁閴寂，此君风味极芳腴。
香山老子閒无事，张丈殷兄或许呼。
次韵汉臣闵口渡
作者：方回
朝代：宋

岁月匆匆雁往迴，马头西去又东来。
不知自有干坤后，几度芦花谢復开。
次韵汪以南归途见寄
作者：方回
朝代：宋

身轻更觉马蹄轻，倦听昕堂讲鼓声。
示病早能效摩诘，赋归真復继渊明。
食租近郭膏腴足，卜筑依山爽垲成。
疾寄新诗似怜我，弃田捐宅不聊生。
次韵汪以南教授美康使君新政因及贱迹四首·其三
作者：方回
朝代：宋

汉廷久已推三杰，鲁国终难致两生。
云雨蛟龙真有势，风霜草木易无情。
小迟玉玺征黄霸，定许青门老邵平。
勇据皋比作歌颂，依稀駉駜似难赓。
次韵汪以南教授美康使君新政因及贱迹四首·其二
作者：方回
朝代：宋

溃蚁狂澜拔地来，日多事变少人才。
鼎钟古篆盲谁识，布素轻缣拙易裁。
夷甫风流空自命，子山词赋有余哀。
邦侯博雅难酬对，且向筵前覆酒杯。
次韵汪以南教授美康使君新政因及贱迹四首·其四
作者：方回
朝代：宋

石壁峰前旧泮林，新培槐市绿成阴。
川流决溃终归海，木德迴环会守心。
夷轨得朋殊未艾，长谣怀感抑何深。
矧伊色笑逢民则，好续当年蹻蹻吟。
次韵汪以南閒居漫吟十首·其一
作者：方回
朝代：宋

恭惟天地心，物物息相禅。
诗人卜丰年，生意寓雪霰。
彼但言其消，譬梦幻泡电。
痴悯狙公赋，忿斥蜗国战。
焉知往圣作，视世岂邮传。
嚮明赞化育，司牧必南面。
寸丹对上穹，退以学自练。
至其出为物，遇暍忍不扇。
吾目故未瞽，此道若有见。
自养非所养，焉敢事荒燕。
次韵汪以南閒居漫吟十首·其一〇
作者：方回
朝代：宋

亿劫日月曜，万古河江流。
惟有人寿短，况不皆白头。
石火仅微吐，草露已遽收。
下士惑齐物，祖述逍遥游。
说梦悔蚁国，悟空惊蜃楼。
实践我异是，钻仰师尼丘。
志学至从心，绝笔于春秋。
相鲁故匪泰，厄陈初何忧。
比彭十不一，聘辙半九州。
中道嘆不行，尝欲乘桴浮。
颜子夭穷巷，季路戕凶矛。
是亦各有命，岂伊圣门羞。
人生苟闻道，寒饥胜王侯。
修身以俟死，言行无悔尤。
寄语夜读子，继晷崇膏油。
次韵汪以南閒居漫吟十首·其七
作者：方回
朝代：宋

占易用九六，初爻变干坤。
时当退且慎，復命归厥根。
浑天日夜转，中星异旦昏。
北辰俨不动，帝居华盖尊。
于人是为心，君子严操存。
肯受外物汩，澡扰摇精魂。
皇泽苏旱暵，时雨翻天盆。
敢不效微力，先后风雷奔。
次韵汪以南閒居漫吟十首·其九
作者：方回
朝代：宋

鱼龙古仙翁，诸人頼私淑。
五教绍虞敷，六艺极周郁。
邦侯绝相知，异君大雅姿。
胡欲撤皋比，不愿为人师。
老我羽已铩，栖此鹪鹩枝。
君当上青云，阿阁巢长离。
次韵汪以南閒居漫吟十首·其二
作者：方回
朝代：宋
体裁：古风

渴心望古人，无井可不凿。但勤驽马驾，定胜屠门嚼。长怀谪仙翁，英爽谢冥漠。兹山肯神游，曷日旌�落。惚恍琴高鱼，飘摇子晋鹤。空馀泣鬼诗，光燄耿如昨。升天人有分，换骨岂无药。舐鼎化鸡犬，此语君勿噱。读书三万卷，太白亦可学。
次韵汪以南閒居漫吟十首·其二
作者：方回
朝代：宋

渴心望古人，无井可不凿。
但勤驽马驾，定胜屠门嚼。
长怀谪仙翁，英爽谢冥漠。
兹山肯神游，曷日旌𣄢落。
惚恍琴高鱼，飘摇子晋鹤。
空余泣鬼诗，光燄耿如昨。
昇天人有分，换骨岂无药。
舐鼎化鸡犬，此语君勿噱。
读书三万卷，太白亦可学。
次韵汪以南閒居漫吟十首·其五
作者：方回
朝代：宋

晋季有诗人，忽如古伯夷。
其人果为谁，请读渊明诗。
同时颜谢流，望风悉披靡。
东阡西陌间，黍稷何薿薿。
烹葵酌浊醪，世味无復美。
百万呼卢公，枉为寄奴死。
漫仕心未安，託辞避邮史。
自挽何谓亡，宇宙与终始。
眷言尘缨客，试问沧浪水。
次韵汪以南閒居漫吟十首·其六
作者：方回
朝代：宋

夏葵时丹卉，秋菊培金蕤。
曷不蓻菽粟，犹足疗调饥。
曰予心不然，求饱何党之。
倾日与傲霜，志定节不移。
怀古睇此物，聊足慰我思。
不见恩泽侯，崇侈事台池。
失势一蹉跌，书堂荆棘滋。
岂復有绯紫，走趋列宾墀。
小圃异金谷，应无坠楼悲。
次韵汪以南閒居漫吟十首·其四
作者：方回
朝代：宋

何人不骸骨，龙蚁共一朽。
圣贤独不死，天若顾之厚。
太昊初画卦，迄周兴井柳。
经制斯大备，中坠頼鲁叟。
立言栋纲常，万古绝夷丑。
荀扬犹微疵，晚出揭韩斗。
力御异端侮，圣门俨先后。
末学能臻兹，身泯誉常有。
次韵汪庭芝投赠
作者：方回
朝代：宋

鱼龙仙派古来闻，南渡枢臣七世孙。
幸不幸间身且隠，玄之玄处道常尊。
惜閒剩读真书传，入静时思旧户门。
送往恤孤尚留意，亦防公议恐无恩。
次韵汪翔甫和西城吕全州见过
作者：方回
朝代：宋
体裁：五言律诗

想见花开路，篮舁草草装。叩门驯犬喜，入室蠹鱼香。蹑石苔黏屐，眠松露滴床。焉知人世事，积甲又宜阳。
次韵汪翔甫和西城吕全州见过四首·其二
作者：方回
朝代：宋

闻道过从地，衣冠异俗装。
小孙迎劝酒，后院出行香。
贾客珠量斗，侯家笏满床。
未如耆旧辈，庞马隠襄阳。
次韵汪翔甫和西城吕全州见过四首·其四
作者：方回
朝代：宋

骤见纍侯印，遄闻趣相装。
相期终古事，未用暂时香。
清论玉霏麈，高眠雷撼床。
前鱼又堪笑，红袖泣龙阳。
次韵沈茂实小园偶书·其一
作者：方回
朝代：宋

人因雅俗分高下，同是园林兴不同。
时觉燕鶑相尔汝，焉知蜂蝶有雌雄。
岂惟酒可兼诗可，常在花中与竹中。
秋老纱窗犹未换，要令深夜月华通。
次韵沈茂实小园偶书·其二
作者：方回
朝代：宋

秋风稉稻又尝新，续食年年肯济贫。
远学佺期响□□，近同东老致仙人。
贵公勋业一杯水，俗子面颜三斛尘。
流火授衣诵豳什，戒寒深恐雁来宾。
次韵滕君宾日
作者：方回
朝代：宋

数步朱塘路匪赊，晦翁亭创自端嘉。
遥闻古屋环修竹，拟汲寒泉荐苦茶。
万镒黄金何足宝，四枝丹桂有余花。
诸孙风骨今犹别，师友渊源自一家。
次韵灵鹫清长老二首·其一
作者：方回
朝代：宋

粗读书难尽信书，世谁鲠直但阿谀。
平生湖海悲游子，晚岁干坤老腐儒。
知己尚堪抬醉眼，从僧似欲剃吟鬚。
何当灵鹫兼三竺，日伴猿饥侣鹤臞。
次韵王俊甫山长九日登乌聊二首·其二
作者：方回
朝代：宋

江边危阜俯江皋，去马来牛细若毛。
古道向来元寂寂，俗流何处不滔滔。
漫拈老笔雕空阔，径命芳樽洗鬰陶。
天地年年有摇落，悲秋端谢楚人骚。
次韵胡正卿
作者：方回
朝代：宋

长途疾足讵容休，政是嘶风抹电秋。
小復低迴从吏隠，未应拘窘嘆官囚。
声名甫逐涛江起，魂梦空随沁水流。
一顾即看逢伯乐，直须昼绣问刀头。
次韵芝田上人子虚二首·其一
作者：方回
朝代：宋

年长山僧五十秋，每携诗卷过吾楼。
老衰英妙心相似，灵隠亭前水不流。
次韵芝田上人子虚二首·其二
作者：方回
朝代：宋

为问葛藤禅律论，口箝舌结更无言。
何如了办眼前事，且说诗家不二门。
次韵范景文鶑字早字二首·其一
作者：方回
朝代：宋

醉眼无国色，醉耳无霆声。
醉卧亦无梦，一醉泯七情。
宿醉魂死矣，谁欤奠孔楹。
酒醒魂忽还，里巷无不惊。
决定一锸埋，绝胜五鼎烹。
诗人张公子，中年捐燕鶑。
独肯从我辈，共醉争筹觥。
果能再一醉，勿爽游金明。
次韵袁提学题皇甫真人清虚庵二首·其一
作者：方回
朝代：宋

清地虚天渺何许，芒鞋未往意先飞。
山中叱石初平隠，月下吹笙子晋归。
不死真人千劫在，无垠浊世一尘微。
何当日嚥丹池水，长共寒猿啸月霏。
次韵袁提学题皇甫真人清虚庵二首·其二
作者：方回
朝代：宋
体裁：古风

犹忆清虚下云汉，转头劫堑已灰飞。三山恍惚惊鳌动，千岁凄凉望鹤归。风度羡君仙骨莹，年华迫我世缘微。岂无道侣歌招隐，许脱红尘卧碧霏。
次韵袁提学题皇甫真人清虚庵二首·其二
作者：方回
朝代：宋

犹忆清虚下云汉，转头劫堑已灰飞。
三山恍惚惊鳌动，千岁凄凉望鹤归。
风度羡君仙骨莹，年华迫我世缘微。
岂无道侣歌招隠，许脱红尘卧碧霏。
次韵许大初见赠二首·其一
作者：方回
朝代：宋

相逢未觉道途难，把酒论诗数夕间。
磊落胸襟开古谊，从容色笑借和颜。
长年役役鱼千里，末俗悠悠虎九关。
頼是同乡復同味，一寒如此遽春还。
次韵许大初见赠二首·其二
作者：方回
朝代：宋

风灯雪屋话艰难，各喜诗成咳唾间。
早幸渊骞同阙里，终当园季隠商山。
草玄执戟空投阁，枕麵参军善闭关。
祇恐傍人足嘲讶，如泥烂醉不知还。
次韵许瑞石送邵容斋见寄
作者：方回
朝代：宋

款段余生谢伏波，咏归心事竟云何。
藕花又趁榴花发，诗债仍兼酒债多。
击壤先生黄色论，卖薪老子翠微歌。
吾侪胸次元相似，谁道金章胜钓蓑。
次韵谢余知郡和予识山会饮韵
作者：方回
朝代：宋

衣冠奇古旧儒风，湖海襟期臭味同。
七字不妨容我和，一樽酒欠与君中。
春光是处饶生意，山色何曾碍太空。
九迭云屏三笑路，何当偕访虎溪翁。
次韵谢俞山长见赠
作者：方回
朝代：宋

年衰才尽懒挥毫，定有移文责鲁皋。
学到紫阳今欲绝，诗如清老子能高。
栖迟矮屋官犹冷，傲睨芳樽气自豪。
试遣俚音辱聪听，未应堪比鬰轮袍。
次韵谢吕君见寄二首·其一
作者：方回
朝代：宋

弱冠清修更老成，诗来重慰故人情。
向曾屡共阿戎语，今乃新闻侯喜声。
材大君当为杞梓，器微吾仅比瓶罂。
平生吟社雕零尽，合许忘年友与盟。
次韵谢吕君见寄二首·其一
作者：方回
朝代：宋
体裁：七言律诗

弱冠清脩更老成，诗来重慰故人情。向曾屡共阿戎语，今乃新闻侯喜声。材大君当为杞梓，器微吾仅比瓶罂。平生吟社彫零尽，合许忘年友与盟。
次韵谢吕君见寄二首·其二
作者：方回
朝代：宋
体裁：七言律诗

鄂城未至客湓城，谁识惓惓欲见情。端肯寄书凭雁足，遥知求友认莺声。论心政愿投胶漆，临路良难渡水罂。江海一生今老矣，待来重结岁寒盟。
次韵谢吕君见寄二首·其二
作者：方回
朝代：宋

鄂城未至客湓城，谁识惓惓欲见情。
端肯寄书凭雁足，遥知求友认鶑声。
论心政愿投胶漆，临路良难渡水罂。
江海一生今老矣，待来重结岁寒盟。
次韵谢喻岩叟
作者：方回
朝代：宋

妙年璧水播英辞，半世闻声鬓未丝。
赐姓远从梁武日，家风復见喻鳬诗。
九霄空阔飞腾势，万卷纵横讲授师。
重到庐山亦何喜，喜君知我我君知。
次韵谢喻岩叟读予近作二首·其一
作者：方回
朝代：宋

观君于势利，如箒扫丝窠。
阅世云翻雨，持心济贯河。
端居冠必整，閒赋砚频磨。
我岂无新作，何堪对雅歌。
次韵谢喻岩叟读予近作二首·其二
作者：方回
朝代：宋

鬓鬚全是雪，政坐癖于诗。
老不谋丹穴，贫犹泥墨池。
今年逢旅卦，何日赋归辞。
得句求君诀，时容诣讲帷。
次韵谢夏自然见寄四首·其一
作者：方回
朝代：宋

与子俱逢掖，寒瓢共碧流。
歙今全似鲁，睦亦盛于邹。
竹屋南溪外，风帆古渡头。
相寻欠相遇，遄復堕音邮。
次韵谢夏自然见寄四首·其三
作者：方回
朝代：宋

通经闻大道，余事始为诗。
初或无人识，终须有己知。
真能深造否，孰谓晚成迟。
小袖朱弦手，何忧乏子期。
次韵谢夏自然见寄四首·其四
作者：方回
朝代：宋

士气兼文脉，湮微復几年。
浅肤专徇俗，高亢类谈禅。
春动霆声起，云开月体全。
古人方册在，达者以心传。
次韵谢平心胡秘监见惠生日五首·其三
作者：方回
朝代：宋

势途勇退似差贤，焉用鸿门切盾肩。
早赐輼辌埋厚夜，宁扶楖栗走荒巅。
泥龟不羡鵾鹏路，粪菌徒输栝柏年。
我谓是身如尺璧，深藏短褐庶能全。
次韵谢曹之才见赠
作者：方回
朝代：宋

崦嵫苒苒迫斜晖，梦断铭功十二旗。
邻曲过从穿不借，故乡书问寄当归。
固穷敢向中途悔，小隠无令始愿违。
万境皆空心已死，霑泥落絮肯重飞。
次韵谢李寅之鄂渚见寄·其二
作者：方回
朝代：宋

叩户惊传千里使，开缄快覩七言诗。
古希年迫公犹健，不仕风高我所思。
儿大知书聊慰意，家贫食粥亦随时。
迩来稍喜休兵革，赛社秋场醊祭釐。
次韵谢洞霄俞仲囦
作者：方回
朝代：宋

卷舒来卷彻初终，物象惟君指呼中。
夜鹤一声醒閴寂，晚霞千变绘虚空。
市朝往事惊阳燄，林壑幽居胜阆风。
如许高流吾未识，半生湖海浪萍蓬。
次韵谢胡子游学二首
作者：方回
朝代：宋

瞻紫阳山日仰高，此翁暮景亦云劳。
一爻变卦逢初遁，万古哀心寄续骚。
倬彼大贤犹蠖屈，矧予小技仅蝉号。
竹林书在吾能读，不厌千週更百遭。
次韵谢胡子游学正二首·其一
作者：方回
朝代：宋

瞻紫阳山日仰高，此翁暮景亦云劳。
一爻变卦逢初遯，万古哀心寄续骚。
倬彼大贤犹蠖屈，矧予小技仅蝉号。
竹林书在吾能读，不厌千週更百遭。
次韵谢胡子游学正二首·其二
作者：方回
朝代：宋

泮宫分席佐邦侯，免使诗人讽不求。
九转定应能点铁，一泓何可着吞舟。
稍知今是山林晚，独奈吾衰岁月流。
径欲为君赋招隠，朝簪窃恐未容抽。
次韵谢董君读予诗稿·其二
作者：方回
朝代：宋

宇宙茫茫战马尘，中原文献不无人。
诗裁綵笔天公妬，书拥青灯夜气神。
簁雨簸风六月冷，磔云裂雾千峰新。
何当君病早勿药，共倒松阴百瓮春。
次韵谢遯翁吴山长孔昭三首·其一
作者：方回
朝代：宋

笔追古作未云赊，正始遗音到永嘉。
谏列合骑沙苑马，从臣宜赐壑源茶。
吟边彭泽先生柳，梦裏长安进士花。
不朽故知非爵位，文章海内旧名家。
次韵谢遯翁吴山长孔昭三首·其二
作者：方回
朝代：宋

干淳一老去非赊，里社游谈亦孔嘉。
仙驭不还缑氏鹤，禅机空说赵州茶。
神农为我先尝药，迦叶谁今又笑花。
欲向君侯问端的，流风应谢鲁东家。
次韵谢魏公辅二首·其二
作者：方回
朝代：宋

男儿初嗜学，如日晓行天。
意气无余子，诗书有夙缘。
果能知此道，深欲候吾船。
梦寐心常在，孤灯可不传。
次韵谢黎制干
作者：方回
朝代：宋

寿垂登八十，落笔尚凌云。
阅世千帆过，观人一鑑分。
黑知鬚未染，红觉貌如醺。
勿谓先生老，非熊或遇文。
次韵象山书院山长汪德载垂访
作者：方回
朝代：宋

古学非如进士场，渊乎深处海难量。
善藏未用争饴利，中立悬知异狷狂。
度远出寒公案在，渐修顿悟话头长。
公□与我评兹事，一洗人间粉黛粧。
次韵赠上饶郑圣予
作者：方回
朝代：宋

郑里茶山乃诗祖，继之章涧两泉吟。
端能捷疾追芳躅，当復幽冥入苦心。
力到光前还绝后，事殊思古定伤今。
儿啼可止有新样，黄叶元来不是金。
次韵赠仇仁近
作者：方回
朝代：宋

如池之酒如林肉，不与寒士作厦屋。
马畜弥山金满堂，此但可以骇愚俗。
得时引类上云霄，失势举族填沟渎。
曾不若仇翁方叟两穷交，相与坦荡忘边幅。
知我无钱借书令我典，至今市井小儿相指目。
嗟今之人我未识，可鲁阳虎宋华督。
屈心抑志谅未能，及物济人非不欲。
古人胸次一相知，刘文叔忘其腹，严子陵忘其足。
后之君子莫若自求福，考槃遯肥远匪辱。
檀道济号为万里之长城，何似陶元亮醉卧一篱菊。
危途所至太行坂，深坑莫测沃焦谷。
我将归老紫阳山，尚恐乌大夫之马币聘温生洛之南，聘石生洛之北。
次韵赠吴羽士月湖大椿
作者：方回
朝代：宋

万事平生大道杯，恍然曾过望乡台。
荣华外物毛端细，飘忽阳神顶上回。
罗殿堪思蛮峤瘴，鬰仪永谢劫池灰。
何□乞我刀圭剂，同见蟠桃几度开。
次韵赠道士汪庭芝二首·其一
作者：方回
朝代：宋

鸤鸠不遇岂非天，鬬谷于菟亦偶全。
中野履霜宁怨命，通宵煮石且随缘。
此身幸是无还有，所学当令后胜前。
肯復杏坛闻木铎，可能蓬岛问风船。
次韵赠道士汪庭芝二首·其二
作者：方回
朝代：宋

七叶衣冠尺五天，赤眉兵起竟谁全。
备尝庶孽流离□，□会仙真接引缘。
身世万端艰苦后，家门十载变更前。
操持正要看帆柂，勿便夸为到岸船。
次韵赵朴翁赴衍圣公峄山书院之招
作者：方回
朝代：宋

邹鲁相望击柝间，亦颜谁许独晞颜。
同源泗水别沂水，接壤峄山连泰山。
万世元勋闢杨墨，一时浮论主雍环。
七篇事业君能讲，男子临岐泪肯潸。
次韵赵达夫过访
作者：方回
朝代：宋

无限溪山画不如，特寻花竹到贫居。
相迎具茗凉堂上，独肯衝泥苦雨余。
伐病政思翻素问，论诗徒觉过黄初。
脱然百脉俱苏醒，药饵登时已可疏。
次韵赵达夫问疾
作者：方回
朝代：宋

烦君遣信问何如，霖雨无人叩陋居。
孰信着绵当夏半，自惊伏枕已旬余。
百年未办书传后，一壑犹欣服返初。
处约得衰更多病，从今誓与酒杯疏。
次韵连伯正见赠
作者：方回
朝代：宋

古调于今底所寻，麟胶忽嗣绝弦音。
骤观布置如平易，徐认萦迴极杳深。
露下九皋秋鹤唳，月寒三峡夜猿吟。
宁为清绝更凄楚，肯弄文君户外琴。
次韵送胡教谕炳文如金陵二首·其一
作者：方回
朝代：宋

子有山中田，何不力自耕。
曰予抱奇志，犯軷为此行。
于兹匏瓜繫，曷若凤凰鸣。
徒步未可料，一日秉国成。
老夫察时义，不待易四营。
大物苦难运，高位防易倾。
苟且忝一命，奔走疲送迎。
乡里政自佳，归来训诸生。
次韵邓善之书怀七首
作者：方回
朝代：宋

今代予元侯，书窗不外求。
寡言良有味，节用绝无愁。
真是温如玉，兼能爽似秋。
銮坡宜趣召，夜直结邻楼。
次韵邓善之书怀七首·其一
作者：方回
朝代：宋
体裁：古风

二十八回见，天门阖左扉。不嫌笔端退，但骇镜中非。自爱希声瑟，谁知尚絅衣。人生年七十，肯复壮心飞。
次韵邓善之书怀七首·其一
作者：方回
朝代：宋

二十八迴见，天门阖左扉。
不嫌笔端退，但骇镜中非。
自爱希声瑟，谁知尚絅衣。
人生年七十，肯復壮心飞。
次韵邓善之书怀七首·其七
作者：方回
朝代：宋

昭谏先生宅，咸平处士庐。
大名无死朽，外物几乘除。
岁月勤稽古，山林永遂初。
能诗直余事，焉不蔺相如。
次韵邵君以容名斋二首·其一
作者：方回
朝代：宋

细读来诗窥所学，忘机忍事用功深。
远同随笔洪公号，妙得吟窝邵子心。
怀抱春浓重醖酒，语言渊嘿绝弦琴。
我能容物天容我，无是无非镇似今。
次韵郝元隠浙西山
作者：方回
朝代：宋

疏处温凉密处寒，未须向背问支干。
猿闲配偶双嬉戏，树古根枝万屈盘。
何限楼台荒宿草，几年歌舞罢鸣銮。
頼天独肯扶僧剎，佛大泥多许共看。
次韵酬吴僧一山行魁
作者：方回
朝代：宋

为僧应胜我，可惜堕禅林。
铸错剪鬚髪，书痴雕肺心。
闻名梅止渴，晤语旱逢霖。
一句诗传世，猿边几夜吟。
次韵酬郝润甫二首·其一
作者：方回
朝代：宋

与君山泽两臞仙，浪走尘埃汩市廛。
老貌相逢今又别，余生更觉不如前。
孰追赤制春秋笔，稍悟黄庭内外篇。
俯仰此心了无愧，冷看举世售栀鞭。
次韵酬郝润甫二首·其二
作者：方回
朝代：宋

幸君三復甫田诗，髀肉空消万里驰。
直与羣飞争勇往，可能小退入深思。
古人未必成功易，智士宁无见事迟。
海阔天长一翘想，抟鹏岂料竟低垂。
次韵金汉臣雨后病起见寄
作者：方回
朝代：宋

一自蒲杯弔楚湘，倏成炎溽乍阴凉。
恨无枥上如飞马，往问斋中独宿床。
病起精神如雨止，怀归愁思与天长。
何时共□□诗说，直上高峰看夕阳。
次韵金直卿夏夜
作者：方回
朝代：宋

楼高夜独吟，鑑古復筹今。
不竞当知命，无瑕在养心。
人声钟后绝，天影水中深。
风槛微凉处，时时一正襟。
次韵阎学士靖轩赠受益山居二首·其一
作者：方回
朝代：宋

十里方诸影绿鬟，空蒙潋滟一窗间。
天河不洗读书眼，未可同君上此山。
次韵雪后
作者：方回
朝代：宋

檐澌余滴溅风櫺，三日晴犹剩半庭。
足使蝗蝻俱屏迹，未妨鶑燕尚潜形。
调盐冻字难为墨，透瓦炊烟渐放青。
共笑爱梅痴老子，夜深温水换铜瓶。
次韵高子明投赠二首·其二
作者：方回
朝代：宋

四时天地共成春，千古羲黄寸壤邻。
空復飞车行万里，本无弱水隔三神。
大人尺蠖同伸屈，俗物群狙易喜嗔。
子欲从吾参此妙，倒翻银汉洗尘巾。
次韵鲜于伯几秋怀古体
作者：方回
朝代：宋

斯人晚始识，浪走天下半。
既将戟为髯，更用田作面。
大材异拱把，劲翮谢笼绊。
去年主糟丘，稍厌盆盎乱。
忸怩较毫釐，踊跃凌汗漫。
今年竈产蛙，田里足咨怨。
民穷如受围，合遣老将援。
医王殊不灵，疟鬼未即窜。
卧念为鱼者，厄运孰与逭。
羸马仅刍秣，稚子且葵苋。
大似周南留，宁有东平恋。
或报御史除，摇首亦弗愿。
点勘篆籀古，掇拾简编断。
秋雨吟斋灯，夜月邻砧练。
一醉洗抑鬰，岂无爱酒伴。
蠖屈未可欺，鹏抟讵能算。
次韵齐君见过
作者：方回
朝代：宋

从容谈笑猎文场，焉用椎锋更挽强。
政使成功能裂土，未如闻道许登堂。
勇捐将印机心息，深隠书帷古味长。
我亦暮年懒干禄，肯来同醉简编香。
次韻九月十七日飲陸君用見山堂
作者：方回
朝代：宋

鳳凰山下隠君廬，水竹寬閒十畝餘。
稚子已能題砌葉，飲徒時許共畦蔬。
杜同谷怨長鑱柄，馬伏波思下澤車。
何似此公一丘壑，潸心逸興酉陽書。
次韻仁近九日予病不出
作者：方回
朝代：宋

炎凉飄忽嘆如流，久客仍逢歲不秋。
高處未應堪著眼，悶中惟可獨搔頭。
市酤太惡難霑醉，晴色良佳竟倦遊。
戲馬龍山總灰滅，兒曹焉悟此身浮。
次韻仁近客興二首·其一
作者：方回
朝代：宋

閲世紛如起滅漚，可須金羽較沈浮。
自知人老宜堅坐，更爲春寒倦薄游。
羌蹇尚能哦楚些，儀鄰不復夢唐樓。
載書歸老黄山下，待喚溪翁賃半舟。
次韻仁近客興二首·其二
作者：方回
朝代：宋

華年君欲隠山村，如我彌當杜篳門。
落落筋骸餘老病，奄奄氣息僅生存。
黄精滿谷春苗嫩，丹卝藏山石溜溫。
足可無求度殘歲，自編詩集教兒孫。
次韻仁近見和懷歸五首·其一
作者：方回
朝代：宋

諸公合沓據天津，往事微茫問漢濱。
老病腐儒無可意，雪霜死草有重春。
散花不復來天女，中酒焉能致聖人。
誰且生塵賦羅襪，吾家已恐甑生塵。
次韻仁近見和懷歸五首·其三
作者：方回
朝代：宋

日短晴窗頃刻陰，乾坤萬慮入孤斟。
故交剩見車逢笠，初學誰羞屋畫金。
菱鏡豈堪朝幌覷，茗爐聊伴夜瓶吟。
生平不倚心如鐵，似覺難禁世故侵。
次韻仁近見和懷歸五首·其二
作者：方回
朝代：宋

輪蹄追想禁街馳，尚有君平賣卜帷。
遁世久忘三接卦，懷人空賦八哀詩。
斂華就實嗟何及，悟往知來尚可爲。
歸去井梧應好在，白頭江令自堪悲。
次韻仁近見和懷歸五首·其五
作者：方回
朝代：宋

端能何地脫塵寰，萬壑松風夢寐間。
無限三槐仍九棘，孰知東國與西山。
聲名赫奕終非福，滋味悠長莫若閒。
馬足車輪不到處，陶門惟有晝常關。
次韻仁近見和懷歸五首·其四
作者：方回
朝代：宋

萬險千艱歷歷更，是非他日仗誰明。
著書何用心徒苦，欹枕無眠耳自鳴。
劫火不虞逃厄運，浮漚亦復任殘生。
說與稗官應末減，堂厨初未識魚羹。
次韻仁近訝約予不至
作者：方回
朝代：宋

風塵矯虔稱寡孤，疲甿暴骨紛痕瘏。
驟得如願宮亭湖，鬼妾色悲充爾娛。
老夫旅庖慳薪蔬，爨僕揶揄朝連晡。
疇昔過君觀異書，誶語謂爲饑所驅。
前二千石出無馿，徒步亦無傍人扶。
忽往倏還元不拘，休官解縛身自如。
有酒可再折簡呼，索詩即恐技如鼯。
歸與歸與巾柴車，不用祖席歌驪駒。
青山白雲落吾手，春天夢斷章臺柳。
次韻仇仁近晴窗二首·其一
作者：方回
朝代：宋

澗毛足可繼晨羞，窗暗窗明日去留。
古道海深磐石墜，時情風緩暖絲游。
天淵有間終何恨，人我相違各不求。
四顧茫然欲焉往，一寒端爲效忠謀。
次韻仇仁近晴窗二首·其二
作者：方回
朝代：宋

往時淟涊玷蕃宣，處士名聞積有年。
甚欲同傾彭澤酒，未能略送始興錢。
細看好句無疵處，時出名言亦自然。
苦海愛河爭沒溺，禪窗一榻篆茶烟。
次韻仇仁近暑中二首·其一
作者：方回
朝代：宋

初減官河幾許深，向來惟恐百城沈。
晴階近喜收簷滴，暑屋殊嫌乏樹陰。
妾婦齒牙工鬬鬩，比鄰瘧癘厭呻吟。
懸知壯士無顔色，頼有同心可斷金。
次韻仇仁近暑中二首·其二
作者：方回
朝代：宋

瞬息凉炎代謝頻，沉冥自養靜中身。
讀書快意如抓癢，得句言懷當寫真。
幸不與聞當世事，可須常作半途人。
忽思秦漢干戈際，商嶺猶堪避戰塵。
次韻仇仁近有懷見寄十首·其一
作者：方回
朝代：宋

我能納祿君辭聘，大覺蓑衣勝衮衣。
有徑弗行緣畏險，無形可見要研幾。
就令枵腹常亡頼，儘勝枯骸永不歸。
何限戟門委荒草，高堂猶記舊巍巍。
次韻仇仁近有懷見寄十首·其一〇
作者：方回
朝代：宋

相從汩沒走泥塗，忽又還家半載餘。
把盞何由嘗我酒，典錢猶憶借君書。
兒孫十輩娛詩老，梅竹千株護野廬。
東望懷人屢搔首，能來相訪定何如。
次韻仇仁近有懷見寄十首·其七
作者：方回
朝代：宋

漢廷簪紱簉金張，初服逡巡返士鄉。
勇退能爲疏傅去，過剛似勝次公狂。
庭梧隕葉元非死，秋燕辭巢不待凉。
玩物察時遠災咎，不須空熱九迴腸。
次韻仇仁近有懷見寄十首·其三
作者：方回
朝代：宋

老玩韋編尚可爲，復能吃口對期期。
離明偶剔書燈見，坎止因斟硯水知。
豈厭微塵裨泰嶽，只愁殘照近咸池。
兒曹未悟侯王夢，不了邯鄲黍一炊。
次韻仇仁近有懷見寄十首·其九
作者：方回
朝代：宋

猶喜看書懶作詩，暮年自合省云爲。
預知陰雨骨骸痛，怯上好山筋力罷。
不寐有時忘數息，無疑焉用扣歸奇。
寄聲爲報仇香道，近日交朋獨爾思。
次韻仇仁近有懷見寄十首·其二
作者：方回
朝代：宋

誰識虛翁此一虛，歸來不歎食無魚。
早聞曾撰異三子，近喜陶詩賦二疏。
但苦老身多疾痛，時呼醫士問方書。
君知湖海元龍否，豪氣年來已盡除。
次韻仇仁近有懷見寄十首·其五
作者：方回
朝代：宋

寄來詩卷了無塵，想見家貧道不貧。
真復遠追前輩味，頗驚頓異去來人。
驅車蕩蕩行須至，破的遥遥見已親。
換骨得仙內丹熟，可須浮海望三神。
次韻仇仁近有懷見寄十首·其八
作者：方回
朝代：宋

守雌甘似不鳴將，靜看無庸手脚忙。
沮溺故難同孔子，綺園何獨避高皇。
星移斗轉光陰疾，林密山深氣味長。
萬事灰心如嚼蠟，唯餘杯酒未相忘。
次韻仇仁近有懷見寄十首·其六
作者：方回
朝代：宋

少年忽作白頭人，慷慨悲歌豈爲身。
屈子獨醒天可問，重華久去士常貧。
瓶無儲粟陶元亮，馬似乘船賀季真。
此味孰能相識察，隕霜碩果有餘春。
次韻仇仁近有懷見寄十首·其四
作者：方回
朝代：宋

身歷干戈百戰塵，休官仍似布衣貧。
每看事有難行處，未見心無不愧人。
秋稔粥饘猶可繼，夜凉燈火已堪親。
閉門讀易吾謀决，莫用蓍龜問鬼神。
次韻仇仁近梅雨
作者：方回
朝代：宋

客心何日渡桑乾，瑣瑣良難雨更難。
途潦家家踰戶限，簷聲夜夜過更闌。
歸舟屢阻千灘漲，暑簟頻驚五月寒。
會許燈花報晴信，書帷新照玉蟲丹。
次韻仇仁近用韻見示五首·其一
作者：方回
朝代：宋

時驚驛走聽庭宣，老朽於予孰使年。
鳴玉久忘綪結佩，穿花空憶錦連錢。
愧非今代王摩詰，許識能詩孟浩然。
野服幅巾亦堪畫，丹青何必上凌煙。
次韻仇仁近用韻見示五首·其三
作者：方回
朝代：宋

久已休官卧紫陽，故園稍復葺荒凉。
雖無厦屋千間廣，尚有書檠二尺長。
清賞五更花過雨，珍烹十月菜經霜。
客遊漫惹興亡恨，早覺歸心曉夜忙。
次韻仇仁近用韻見示五首·其二
作者：方回
朝代：宋

眼過登伽皺面羞，湖山信美爲誰留。
開通不辦多王老，下澤唯思侶少游。
行役自量非得已，食貧能忍復焉求。
餘生至此當知命，壯事虛拋更老謀。
次韻仇仁近用韻見示五首·其五
作者：方回
朝代：宋

褒衣全覺近人輕，擊柝鳴鼙滿萬城。
士氣欲如枯草死，文聲未見蟄雷驚。
絳侯豈識長沙傅，秦宓能非棘子成。
當復夜窗抱吟膝，百年長與一燈盟。
次韻仇仁近用韻見示五首·其四
作者：方回
朝代：宋

治任猶近旦中觿，旅次今移日至圭。
惡況味逢佳節序，懶情懷怯好詩題。
向來守黑元知白，幾輩平東復鎮西。
定是仇仙知此意，卜鄰端欲共花溪。
次韻仇仁近至日
作者：方回
朝代：宋

浪說春迴地底陽，駝裘正怯北風凉。
未來事甚雲難測，已老身無日再長。
紫邏招魂千里雪，彤庭待漏五更霜。
閒人幸脫拘攣外，客枕何庸早起忙。
次韻仇仁近見贈
作者：方回
朝代：宋

霜削風朘緼絮輕，忍能弔古上頹城。
窮途我輩俱相似，老態今年轉可驚。
差喜有兒勝伯道，故知無婢效康成。
紫陽溪上餘茅屋，終與沙鷗不負盟。
次韻仇仁近謝詩跋
作者：方回
朝代：宋

羈角朋從飾帨觿，成人可更戲桐圭。
萬鈞致力終能舉，一字爭工未易題。
魯頌向來睎考父，雩風元自異公西。
長江破浪輸君手，肯學村船逆上溪。
次韻仇仁近題王子由隠居
作者：方回
朝代：宋

凉窗暑却扇，燠閤寒謝裘。
主人一不凡，永無俗客遊。
地高山使然，十倍百尺樓。
人品似更高，不識王公侯。
是中即洞天，何所復崑丘。
靈府能自超，玄關元不幽。
染腴匪道味，涉累非仙流。
寂靜保此室，毫髪不外求。
有書亦時讀，一日踰千秋。
次韻休寧程君圉來訪
作者：方回
朝代：宋

秋崖勁筆敵黄陳，贄卷當年許望塵。
十載江湖春雁斷，萬山煙雨石羊新。
餘生敢忘尊前話，先正曾同席上賓。
今日相逢兩家子，可無努力繼前人。
次韻伯田見酬四首·其一
作者：方回
朝代：宋

久缺牋筒到霅濱，相逢依舊氣如春。
深藏尺璧元無價，時擊圓蓍尚有神。
桑梓兵戈三峽路，衣冠文物五朝人。
片時略得陪清話，一掃胸中萬斛塵。
次韻伯田見酬四首·其三
作者：方回
朝代：宋

半年洄泝越江濱，每愧羊裘老富春。
歸隠尚能聯比長，出遊復肯祭行神。
枯腸近飽三爻夢，宿齒宜肩四豆人。
能顧寒齋共芳茗，蠹編時爲拂蛛塵。
次韻伯田見酬四首·其二
作者：方回
朝代：宋

世故吾其問水濱，向來不合典班春。
一從去作滄浪客，幾度重題鬰壘神。
垂死豈堪思往事，忍窮方欲作閒人。
喜公强健猶如故，未有清樽可祓塵。
次韻伯田見酬四首·其四
作者：方回
朝代：宋

六橋久客舊湖濱，春日花開不似春。
游學頓無福建子，科名更說梓潼神。
暗驚淵實丘夷事，枉作書癡傳癖人。
辛苦湘纍辨蘭艾，莊生齊物等埃塵。
次韻俞好問慶予七十
作者：方回
朝代：宋

固窮早類從心孔，懶讀今如便腹邊。
時制堪驚小戴記，初筵敢擬衛公篇。
云何此老偏令壽，其或斯文遂有傳。
見一庵前碧溪在，花瓢歸飲許仙泉。
次韻俞如問旅思送之遊松江
作者：方回
朝代：宋

芰製荷紉未絮衣，溪船信宿自堪歸。
倚門尚爾嗟行役，抱甕元來久息機。
江闊天遥鴻雁斷，日斜歲暮稻粱稀。
芋爐有地煨風雪，骨肉團欒夜共圍。
次韻僧自文見贈四首·其一
作者：方回
朝代：宋

去思無德政，豈有吏民碑。
家乏千頭橘，官羞七尺蓍。
樵蹊談野史，茗榻和僧詩。
是事山中好，歸來始得知。
次韻僧自文見贈四首·其三
作者：方回
朝代：宋

空庭風捲葉，壞廡雨淋碑。
起廢須成厦，占孚預擊蓍。
紅樓追曩集，碧落待誰詩。
非有鈎牽□，□□亦未知。
次韻僧自文見贈四首·其二
作者：方回
朝代：宋

浪說揚州鶴，居多薦福碑。
聽師無孔笛，棄我不靈蓍。
冷閲人間事，閒題物外詩。
修行真有力，肯被鬼神知。
次韻僧自文見贈四首·其四
作者：方回
朝代：宋

莫詫橫磨劍，寧爲沒字碑。
問花驚兔麥，賦藥護羊蓍。
今我都無事，非公不作詩。
夜窗各堅坐，兩地月明知。
次韻元煇中秋雨
作者：方回
朝代：宋

良辰合與一樽酬，有酒無朋也自愁。
萬事只堪花老眼，一年又過雨中秋。
鳴砧處處凄鄰巷，擊柝相望起戍樓。
更著亂蛩環獨榻，平生天地付神遊。
次韻元煇昨游
作者：方回
朝代：宋

藕花茭葉忽明眼，此地聊乘解慍風。
無酒尚堪翻作有，蒼顔終不變爲紅。
虛聲浪漫盈天下，急景奔騰過日中。
萬事可容著心力，邇來詩句亦怱怱。
次韻全君玉元日二首·其一
作者：方回
朝代：宋

五更皆早起，惟我是閒人。
展鏡鬚仍雪，添杯臉暫春。
有終還復始，無舊不成新。
萬古燒痕意，陳根豈盡陳。
次韻全君玉元日二首·其二
作者：方回
朝代：宋

春攽諸郡國，漢守喜惟良。
旦宿重中尾，時花競向陽。
古今新舊歷，老少後先觴。
萬事皆如此，無如且醉狂。
次韻全君玉和高士馬虛中道院
作者：方回
朝代：宋

古人無欲非引年，古無有欲之聖賢，曰無欲者無私欲。
昊皇魯叟畫繫傳，柱下木子知止足。
豈謂出神凌紫煙，驂鸞駕鶴事恍惚。
別異道家分神仙，淺之又淺伯陽契，癡兒妄詫玄又玄。
內丹水火一升降，髑髏立變童顔妍。
三載告成奪天地，汝拖腸鼠能攀牽。
私欲如此大莫大，破入寒獄赦倒懸。
遨崑登閬謂不死，終然白骨埋黄泉。
腐儒一笑了萬事，何謂赤明龍漢前。
號召風師呼雨伯，杖劍叱喝急急律。
四時飯噉百花香，萬間厦入一壺窄。
洞天有天魂兮來，弱水元無跬步隔。
拄杖化龍舄作鳬，意所不求忽自得。
醉眼暫作如是觀，誰識詠歸暮春瑟。
和同光塵亦一法，豈敢訑訑見顔色。
爲問今生賀知章，孰兩杜甫雙李白。
次韻前住中竺希鑑上人五言
作者：方回
朝代：宋

中興今佛法，百倍勝儒紳。
達磨重初祖，觀音再化身。
此心元是道，何物不爲塵。
轂觫齊王眼，焉知一角麟。
次韻前廣德趙教授
作者：方回
朝代：宋

脩程萬里未爲賒，年少曾逢世運嘉。
早擢高科題雁塔，合班邇列饜龍茶。
宦情劃似雲歸岫，時事驚如雨送花。
書林寶藏饒詞藻，肯羨青霄富貴家。
次韻劉元煇元日
作者：方回
朝代：宋

九十日春已十日，清晨閒步小園中。
池痕欲漲去年水，柳色漸迴東畔風。
砥道歌游全似夢，專槃生化本無窮。
陰晴寒暖頻占相，世事唯宜歲事豐。
次韻劉元煇初寒夜坐
作者：方回
朝代：宋

山肩寒聳月隨歸，榾柮爐紅閉板扉。
跨竈郎來溫課冊，齊眉人爲摺深衣。
花傳喜信燈如語，草就佳篇字欲飛。
舊日聲名劉夜坐，能傳家鉢似君稀。
次韻劉元煇喜予還家携酒見訪三首·其一
作者：方回
朝代：宋

白紵烏紗巾，久不見此客。
眉長耳有毫，眸子秋水碧。
惠然顧柴門，坐對山氣夕。
荒蕪淵明徑，寂寞子雲宅。
携酒意殊厚，細酌話宿昔。
袖中出新作，關鍵有闔闢。
五十始學詩，定復笑高適。
繄予骨相屯，年年困行役。
里社何幸還，尾君杖屨跡。
苦辛厭奔馳，憂患飽閲歷。
胸中萬不平，一笑春冰釋。
雙雞古侯膳，拜賜書之策。
顧無明月珠，何以報私覿。
次韻劉元煇喜予還家携酒見訪三首·其三
作者：方回
朝代：宋

死者已無知，生者暫爲客。
三年歸故廬，松竹元自碧。
屢驚山中人，永卧泉下夕。
一二老朋友，何處卜兆宅。
獨君有壽相，氣貌不異昔。
冷官故稍卑，良疇焉從闢。
幽抱能自寬，勝味各有適。
中守神既全，外物至莫役。
未悟如夢寐，忽覺無痕跡。
眼明遠堪眺，脚健險可歷。
萬重煙霞間，不乏仙與釋。
吾儕數老翁，撰日散游策。
當有佳詩篇，付與來者覿。
次韻劉元煇喜予還家携酒見訪三首·其二
作者：方回
朝代：宋

我其方玄英，君可劉賓客。
年皆七旬近，相對詩眼碧。
向來每過從，劇談動至夕。
久別坐何事，蓬蒿翳荒宅。
歸舟落孤帆，曾未踰信昔。
空庭遲汛除，野徑缺鋤闢。
便能致果饌，共此片時適。
萍氏寬征譏，章甫復力役。
尚可卜孟鄰，未至削孔跡。
飄芳漸紛紛，晴巘正歷歷。
此酒不快飲，憂抱何由釋。
但願長窮健，縱無馬可策。
徒步頃刻間，亦足奉良覿。
次韻劉元煇飛雪數片之作
作者：方回
朝代：宋

六幕垂同凍不埃，舞霙呼我燕窗開。
已從衣上霏微見，未肯簷前汗漫來。
就砌拾看呵指笋，隔簾迎數鬬妝梅。
衰髯却怪全相似，且置閒愁撥蟻醅。
次韻劉君鼎見贈二首·其一
作者：方回
朝代：宋

厭聞世態已如聾，舊雨人來久絕蹤。
自笑雲萍無定止，不圖針芥有奇逢。
侯門列鼎三牲奉，田舍巾車一鹿容。
試問吟懷欲何向，定應羞傍馬醫鍾。
次韻劉君鼎見贈二首·其二
作者：方回
朝代：宋

真復多多窮傳記，端能亹亹著詩文。
名場早捷千軍陣，臚陛應符五色雲。
亂後湖山今稍稍，閒中賓主幾醺醺。
衰遲亦欲陪賡唱，未必當筵逮所聞。
次韻受益九日
作者：方回
朝代：宋

歸歟豈少舊林塘，何用痡瘏陟彼岡。
白髪轉添吾輩老，黄花不減去年香。
每嫌佳節多風雨，猶喜炎陬緩雪霜。
典盡寒衣償酒債，衰翁聊以醉爲鄉。
次韻受益再題荆浩山水圖當是洪谷子自寫所居
作者：方回
朝代：宋

太行荆浩之鄉里，佳處立參仍坐倚。
崖樹澗石皆寫真，想見含毫吮沁水。
當年自號洪谷子，畫成署名細如蟻。
此豈自圖其所居，屋上峰巒插天起。
柵門雞犬鎖寒林，僮馬盤山暮煙紫。
高者佛寺平者川，關仝范寬焉得比。
我少學畫中棄之，時到古齋漫隨喜。
好古人多識古希，不意永嘉聞正始。
次韻受益喜晴二首·其一
作者：方回
朝代：宋

誰扶一輪日，與掃萬重雲。
水已落數尺，田猶收幾分。
大鈞回叶氣，疏網削深文。
爾飯堪餬口，忍爲梁上君。
次韻受益喜晴二首·其二
作者：方回
朝代：宋

高樓曉氣清，鐘鼓報新晴。
乍覩陽烏色，頻聞喜鵲聲。
縱難期上熟，差足慰深耕。
忍見民窮極，唯宜歲事成。
次韻受益苦雨二首·其一
作者：方回
朝代：宋

乃者黄梅近，朝朝以雨書。
將無作人鮓，孰不困河魚。
近郡淹城郭，連村浸室廬。
何當與奇術，辟穀駕飛車。
次韻受益苦雨二首·其二
作者：方回
朝代：宋

甘澤關民命，隨時不在多。
滴穿簷下石，爛倒水中荷。
天有凶荒歲，人無政事科。
誠心能撫字，乖氣轉爲和。
次韻受益題荆浩太行山洪谷圖五言
作者：方回
朝代：宋

畫聞與畫見，巧拙不同科。
譬如未入蜀，想像圖岷峨。
可以欺他人，不可欺東坡。
又如寫神女，瞥然巫山阿。
宋玉一點筆，眸子橫清波。
上黨太行山，懷孟踰黄河。
水落天井關，長劍垂新磨。
昌黎尋李愿，借車方口過。
劈斫開崖壁，巨扁侔斧戈。
荆浩家其間，煙霞恣麾呵。
親見勝剽聞，胸次所得多。
天亦寶此畫，易世終無他。
退之太行詩，幼誦今鬢皤。
洪谷太行畫，怳兮聊浩歌。
次韻君澤夜坐示子姪三首·其一
作者：方回
朝代：宋

燈影稀疏兩岸樓，市聲已寂睡聲齁。
幾家夢斷三更過，此老心窮八極游。
服氣仙人吾不學，坐禪釋子彼何求。
夜思晝讀諸郎識，俯仰青春鬢忽秋。
次韻君澤夜坐示子姪三首·其三
作者：方回
朝代：宋

雨脚如麻坐到明，雨樓聽盡五更聲。
無人共唱尋尋覓，有子聊教仄仄平。
凌室不能藏臘凍，稼場或至誤秋成。
誰知憂世書生意，惟願天階正玉衡。
次韻君澤夜坐示子姪三首·其二
作者：方回
朝代：宋

一樣乾坤幾樣人，甑生塵異襪生塵。
寒窗黄卷青燈雨，暖閣金釵玉斝春。
誰同公子夢方魘，我與先生詩又新。
□□兒曹供筆墨，爲言不是寫真真。
次韻君澤正月五日早見示
作者：方回
朝代：宋

人人有此珠，萬古天地寶。
法當潜厥光，蚌殻護其表。
能使華嶽移，可叱峽流倒。
未若牀缺足，梓匠不自造。
脫華培深根，屏翳返內照。
與辨以興戎，寧訥而出好。
恭惟羲皇心，豈有夜與曉。
我眼徹地底，常見日皎皎。
爰自彖及繫，纂述屢脫稿。
仙游慕昇飛，佛障怯煩惱。
九轉與八解，終不擺纏繞。
彼豈知吾學，往來玩大小。
艮止體陰負，離明决陽抱。
平生無所媚，不竈亦不奧。
突過子雲玄，眇視老氏妙。
慎察進退間，以爲先師報。
宜耦長沮耕，遑待方朔詔。
黑頭氣公旺，黄馘項吾槁。
一當蟄幽閒，一當翔穹昊。
何以明其然，□□□衰老。
次韻吳僧魁一山十絕·其一
作者：方回
朝代：宋

百結袈裟破唐帽，子爲何物我爲誰。
孰知各有直鈎釣，解出珊瑚海底枝。
次韻吳僧魁一山十絕·其一〇
作者：方回
朝代：宋

高安僧寶姚圓至，鹽水誰其成醤冰。
莫爲猢猻打筋斗，迴頭不記讀書燈。
次韻吳僧魁一山十絕·其七
作者：方回
朝代：宋

長安應制住紅樓，浪惹玄都紫陌愁。
天目有山無捷徑，落花莫放出溪流。
次韻吳僧魁一山十絕·其三
作者：方回
朝代：宋

潘江陸海一笑唾，暫借禪衣隠此身。
坡谷兩翁合爲一，座間始可著斯人。
次韻吳僧魁一山十絕·其九
作者：方回
朝代：宋

東南衲子密如雲，何限參寥與惠勤。
泉下歐蘇今不作，伽佗祇夜亂紛紛。
次韻吳僧魁一山十絕·其二
作者：方回
朝代：宋

天河瀉水洗心君，瞎眼能觀聵亦聞。
不是唐皇迎佛骨，大顛焉得見韓文。
次韻吳僧魁一山十絕·其五
作者：方回
朝代：宋

筠溪四十三歲殀，師弟與兄傳夜衣。
國手棋高更有著，百年政恐疾於飛。
次韻吳僧魁一山十絕·其八
作者：方回
朝代：宋

隋朝檜下訪仙真，五十年前夜榻身。
至道宮前天目頂，羨公去作卧雲人。
次韻吳僧魁一山十絕·其六
作者：方回
朝代：宋

己學故學天隠說，多因誤剃鏡中頭。
戲拈當日顔良案，兩足何堪踏兩舟。
次韻吳僧魁一山十絕·其四
作者：方回
朝代：宋

七十三迴生一陽，子年未半升我堂。
筠溪牧潜即汝是，一繫馿橛須耐霜。
次韻呂肖卿講學三首·其一
作者：方回
朝代：宋

平生但力田，豈計不逢年。
吾道桴浮海，斯文筆補天。
早能丹點鐵，曾用白嘲玄。
萬慮今亡矣，焚香易一編。
次韻呂肖卿講學三首·其三
作者：方回
朝代：宋

忽復機鋒對，真堪底裏傾。
果能成伏老，時許喚殷兄。
可惜茲逢晚，相期不計程。
受恩凡兩世，焉敢恝無情。
次韻呂肖卿講學三首·其二
作者：方回
朝代：宋

玄珠在掌握，一失永難尋。
豈不求成道，誰其辦苦心。
待時花結果，著力杵磨針。
何幸忘年去，能鳴治世音。
次韻唐師善見寄·其一
作者：方回
朝代：宋

聞風足使鄙夫寬，家世言詩自杏壇。
萬卷古書侔藏室，十年深谷隠王官。
大材益厚楩楠植，至寶終垂琬琰刊。
愧我老衰已無力，青雲中道鎩飛翰。
次韻唐師善見寄·其二
作者：方回
朝代：宋

歸來數畝小園寬，風有軒櫺月有壇。
總爲才疏能忤俗，兼緣興盡合休官。
空山老死知無補，往代興亡稍欲刊。
洛下寄書藉黄犬，蓴鱸終恐愧張翰。
次韻夾谷子括吳山晚眺·其一
作者：方回
朝代：宋

詩眼書胸碧宙寬，暮天摇落縱遐觀。
霜明楓葉紅於染，春點梅梢玉不寒。
北望遥迎書雁至，南烹屢饜鱠魚殘。
一規明月懸江海，幾許人家夜枕安。
次韻夾谷子括吳山晚眺·其三
作者：方回
朝代：宋

落木蕭蕭澤國寬，偶舒巖嘯縱川觀。
六鼇海闊征帆遠，萬象天低步屧寒。
旅泊餘生簞食菲，宦遊舊味甕虀殘。
達人不墮牛山淚，何待將心與汝安。
次韻夾谷子括吳山晚眺·其二
作者：方回
朝代：宋

鶻飛欲沒海天寬，萬動盈虛靜處觀。
一畫微陽迎日至，九疇休徵驗時寒。
世間劫火灰何限，物外仙棋局未殘。
好與蒼生司性命，五風十雨報平安。
次韻孫元京見過言詩·其一
作者：方回
朝代：宋

騷壇爭長各稱兵，未卜誰歟霸業成。
欲療左盲治穀廢，合除白俗掃元輕。
屢更落落心猶壯，常恐空空氣驟盈。
據險作難終未是，頼公指示軌圖平。
次韻孫元京見過言詩·其二
作者：方回
朝代：宋

眼底驚嗟見此流，祇嫌接對未云稠。
蘇門逸響追長嘯，湘浦餘情續遠遊。
新息今須乘果下，襄陽誰漫釣槎頭。
吾衰久矣公猶健，好控飛車跨九州。
次韻寄川無竭併送所撰旃檀林記二首·其一
作者：方回
朝代：宋

彭門不記舊樓黄，吟社參寥未肯忘。
更著雪添雙短鬢，早驚秋隔兩重陽。
遥知剩種旃檀樹，便擬同焚艾納香。
勉爲龜蚨驅兔穎，愧無雄健亢三長。
次韻寄川無竭併送所撰旃檀林記二首·其二
作者：方回
朝代：宋

多生曾結短檠緣，埋沒書蟫不記年。
左鬰右鄰窺奧藏，南浯北嶧問奇鎸。
更饒曼倩三冬學，未抵天龍一指禪。
絲盡繭成終有日，與公同作老蠶眠。
次韻寄題堪上人雲外軒
作者：方回
朝代：宋

萬重雲外一蘧廬，想見降龍長者居。
溪上過橋誰覓路，峰頭飛錫已凌虛。
漢臺列像焉知許，陶岫吟歸孰起予。
儻憩夜爐煨芋處，可能更讀鄴侯書。
次韻康慶之催借所著及謝見過·其一
作者：方回
朝代：宋

聞道公家所著書，擔囊荷篋喘肩夫。
定應未肯輕傳借，良賈深藏有若無。
次韻康慶之催借所著及謝見過·其二
作者：方回
朝代：宋

胸涵太古恐無鄰，面著微埃詎許親。
顧肯城南訪窮巷，松風時煮一甌春。
次韻康慶之秋夜客懷自述
作者：方回
朝代：宋

遯肥久已遠罝羅，獨慨流年老易過。
宦學向來千齟齬，功言竟復兩蹉跎。
是山可隠在人耳，今雨不來如彼何。
羣蟄閉關迫摇落，未須輕奮怒蠅戈。
次韻康慶之秋雨喜凉書懷五首·其一
作者：方回
朝代：宋

躁求慾火熾，寂守德宇凉。
斯人老世故，秋雨鋤驕陽。
季郈雞浪鬬，臧穀羊俱亡。
矢詩寫高懷，聳如見清揚。
次韻康慶之秋雨喜凉書懷五首·其三
作者：方回
朝代：宋

補衮據鼎鼐，賜履銘旂常。
流汗每浹背，孰知北窗凉。
協力誅楚新，見忌於高光。
商山與富春，采釣庸何傷。
次韻康慶之秋雨喜凉書懷五首·其二
作者：方回
朝代：宋

少年健如虎，不信髪齒落。
風雨凄其秋，衆葉失所託。
深潜泉自滋，猛鍛石亦鑠。
細思陶元亮，大勝王鎮惡。
次韻康慶之秋雨喜凉書懷五首·其五
作者：方回
朝代：宋

雨隴秋告稔，風庭夜饒清。
疲庶感幽念，未用思神京。
矧茲九日近，亦足醉菊英。
公暇一出野，細詢田父情。
次韻康慶之秋雨喜凉書懷五首·其四
作者：方回
朝代：宋

游子悲天涯，志士栖山阿。
少游一款段，何必減伏波。
矍鑠豈不偉，末路終蹉跎。
催科拙下考，當如陽城何。
次韻康慶之見過醉歸讀予鄙作
作者：方回
朝代：宋

飯顆山頭老面瘦，沈香亭北醉顔醒。
二豪詩骨已淪淵，誰能汲古出深井。
康侯天筆雕風騷，一蹴已過廬山高。
大鵬運海翔六翮，我豈能爲腹背毛。
次韻康慶之題予桐江詩卷·其一
作者：方回
朝代：宋

每愧詩無古風調，背山樓閣曬花褌。
稍知海若吞河伯，敢眩蹄涔一勺渾。
次韻康慶之題予桐江詩卷·其二
作者：方回
朝代：宋

小儒百窘似貧戶，薪及扊扅襦作褌。
梓澤珊瑚許窺否，未多玉璞與金渾。
次韻康總管慶之和碑字韻二首·其一
作者：方回
朝代：宋

周頌岐陽鼓，秦銘泰岳碑。
覽觀明古鏡，推測妙神蓍。
真復登三事，何如賦萬詩。
江湖頻作郡，棠蔭有人知。
次韻康總管慶之和碑字韻二首·其二
作者：方回
朝代：宋

山游靈運屐，寺乞簡栖碑。
歲計多栽菜，流年懶問蓍。
醉眠書當枕，禪戲偈成詩。
鬢白非今日，何勞曉鏡知。
次韻張中白元日
作者：方回
朝代：宋

瓣香清曉肅冠紳，戶外遥山展翠顰。
瘦影自憐耽醉叟，歡聲何限喜晴人。
怱怱節序梅花老，衮衮塵埃世事新。
自有天來至今日，不知芳草幾番春。
次韻張仲實歲晚
作者：方回
朝代：宋

老窮勝殀達，敢惜歲時遷。
食玉多憂死，披簑且醉眠。
西湖非昔者，南雪尚春前。
稍足陶瓶粟，諸公不用憐。
次韻張仲實見贈
作者：方回
朝代：宋

久縻官務費爬梳，一旦投閒得自如。
紫綬金章已高閣，青鞋布襪是安車。
漫郎心事詩能說，散聖禪流髪未除。
物我重輕中了了，可能秤象待蒼舒。
次韻張仲實讀予近稿
作者：方回
朝代：宋

平生窮到骨，不受世人憐。
腸倒三江洗，詩憑萬口鎸。
旂常無可紀，衣鉢尚堪傳。
今日如斯者，輸君獨妙年。
次韻張師道慶予七十
作者：方回
朝代：宋

齋沐披來卷，焚香道主臣。
誤蒙玉堂老，垂顧草廬人。
帝所聞韶奏，朝廷掌制綸。
屬請長孺告，肯逐子雲貧。
公佇登翹館，吾惟釣富春。
骨將埋冢墓，心敢望陶鈞。
百歲倒七指，萬形歸一塵。
莊生真浪語，豈有八千椿。
次韻張慵庵立秋有懷
作者：方回
朝代：宋

西風一葉未爲稠，積雨寒添客思秋。
試以物情觀燕壘，可無心事寄菟裘。
硯何堪辦三錢水，竹豈能踰十稔樓。
真是先生有歸興，不應如我雪盈頭。
次韻張慵庵觀予奕棋
作者：方回
朝代：宋

與牧豬奴可不同，嗟予老矣尚心童。
戲拈玉子鳴飛雹，良喜青裾駐織葱。
浪設機關何所益，僅存邊角未爲雄。
小鬟有着能相恕，冷被傍人笑此翁。
次韻張慵庵言別就送
作者：方回
朝代：宋

屢陪幽話探玄關，虛往無何已實還。
遠眺每窮千里外，佳吟時見一聯間。
致身霄漢名方起，回首林泉意欲閒。
聞說姑溪卜新築，會須容訪郭青山。
次韻張文煥慵庵萬山堂即事二首·其一
作者：方回
朝代：宋

張侯詩思湧如泉，吟榻橫陳翠麓巔。
十雨五風今樂國，千村萬落幾人煙。
賞心眺覽知何算，轉首音塵竟弗傳。
句勒口碑天共遠，不虛佳月佐觥船。
次韻張文煥慵庵萬山堂即事二首·其二
作者：方回
朝代：宋

新晴鐘鼓暮樓臺，人與清空兩不埃。
日已頓無宣子畏，雲應全爲退之開。
夜凉河漢牛初渡，秋爽關山雁欲來。
好向豐年作張主，未須松鼎煮丹胎。
次韻張耕道喜雨見懷兼呈趙賓暘
作者：方回
朝代：宋

疲氓多菜色，去守乏棠陰。
屬慮千峰旱，俄聞六月霖。
麵灘船欲澀，茗務井還深。
香潤迴瓜圃，聲酣起蔗林。
炎官初恣肆，道暍稍侵尋。
畏日方焦野，油雲忽冒岑。
此凉甦萬病，厥價倍千金。
解郡雖踰歲，留家尚至今。
田登欣米賤，屋老懼書淋。
遥念兒衣醭，兼虞婦竈沈。
凄清傳古調，憂悶豁煩襟。
拭汗紕綀帨，搔頭斷玉簪。
却思穿石罅，共坐聽泉音。
韭脆鮮鱗縷，梅芳煮醖斟。
一江同照影，兩地隔論心。
疑雪佳公子，輸君日對吟。
次韻張鵬飛三絕·其一
作者：方回
朝代：宋

舐犢區區笑老牛，阿瞞焉恤一楊彪。
英雄誤理大床話，賣藥惟應學伯休。
次韻張鵬飛三絕·其三
作者：方回
朝代：宋

雪天人品最高者，蓑笠江干一釣竿。
才有侍兒焉識此，党暉陶穀總酸寒。
次韻張鵬飛三絕·其二
作者：方回
朝代：宋

酒箴酒頌日夜讀，後喜伯倫前子雲。
浪說平生三萬卷，一言無用總虛文。
次韻徐子英江樓二首·其一
作者：方回
朝代：宋

虛器浮名蜃結樓，潮痕才落水添舟。
醫工藥不關生死，詹尹蓍寧究咎休。
華蓋天臨批鳳誥，長楊日侍射熊侯。
是人有命皆能致，終許難憑智力求。
次韻徐子英江樓二首·其二
作者：方回
朝代：宋

娛老曾微燕子樓，謀生又欠木奴洲。
不無造物司行止，豈與齊民繫戚休。
幸際乾龍亨庶物，故希晉馬錫康侯。
妙齡今日如公等，聲氣方當叶應求。
次韻徐子英讀予所抄趙章泉詩
作者：方回
朝代：宋

陳隋餘習尚塵飛，可乏詩壇白羽揮。
凡物晚成華者實，如吾素論是耶非。
三生不墮揚州夢，一笑應知佛祖機。
苦學若人亦餘事，真源向上更深微。
次韻徐容齋贈丘通甫
作者：方回
朝代：宋

絕如山谷贈初君，奇絕新詩妙絕文。
斥逐三彭精異術，破除二豎奏元勳。
千莖白雪難重少，一匕玄霜幸見分。
可惜向來缺參請，按摩搬運漫辛勤。
次韻徐贊府蜚英八首·其一
作者：方回
朝代：宋

長官行縣課農書，耕叟治田賈趁虛。
上到嶺頭望應喜，人煙今密舊時疏。
次韻徐贊府蜚英八首·其七
作者：方回
朝代：宋

屏除呵殿少人知，隨馬囊詩更有誰。
五百不來村落靜，自然生齒似螽斯。
次韻徐贊府蜚英八首·其三
作者：方回
朝代：宋

樹形萬怪石千奇，我亦曾行亦有詩。
焉得一官如長吏，出郊長是看山時。
次韻徐贊府蜚英八首·其二
作者：方回
朝代：宋

高低田水入溪流，溪岸閒橫野渡舟。
麥飯家家甑中有，永無犢佩起山頭。
次韻徐贊府蜚英八首·其五
作者：方回
朝代：宋

騎入州城出縣城，不須人送不須迎。
連峰峻嶺崎嶇極，政自胸中掌樣平。
次韻徐贊府蜚英八首·其八
作者：方回
朝代：宋

老農持底報君公，十日甘霖五日風。
夜靜山中看天象，福星偏許照江東。
次韻徐贊府蜚英八首·其六
作者：方回
朝代：宋

摩拊惸嫠達下情，領州作縣總書生。
清詩要自清心出，比自新安水更清。
次韻徐贊府蜚英八首·其四
作者：方回
朝代：宋

懸崖複嶺間岡坡，如此天邊遠碧何。
誰道此中曾得句，道傍老樹閲人多。
次韻志歸十首·其一
作者：方回
朝代：宋

遠望舒長嘯，幽跧發永歎。
能詩今不少，得句古云難。
涉世顛毛白，希賢寸腑丹。
他鄉仍故國，何處可求安。
次韻志歸十首·其一〇
作者：方回
朝代：宋

近城一耕叟，僅有使牛能。
人似愚偏壽，家由儉故興。
不知求仕宦，未省結交朋。
笑我儒冠誤，今如退院僧。
次韻志歸十首·其七
作者：方回
朝代：宋

楸局堪誰對，銅壺擬共投。
高軒能坐致，濁酒豈難謀。
林鳥供歌吹，園蔬當饌羞。
謂無憂不可，聊以此消憂。
次韻志歸十首·其三
作者：方回
朝代：宋

癡與狂皆有，貧兼病亦應。
屢嘗三斗醋，不夢一條冰。
買藥憑船賈，分茶謝冢僧。
短衣射猛虎，老矣竟無能。
次韻志歸十首·其九
作者：方回
朝代：宋

書盍多多讀，詩須細細評。
後生才染指，半道遽寒盟。
直取珊瑚出，寧爭熠燿明。
伯牙弦已絕，舉世喜箏聲。
次韻志歸十首·其二
作者：方回
朝代：宋

老不任時棟，窮猶宅士鄉。
端能甘澹泊，未覺厭荒凉。
古井深泉冷，閒庭異草香。
田翁來問字，略爲說偏傍。
次韻志歸十首·其五
作者：方回
朝代：宋

添竹復添花，清陰一倍加。
病身思灼艾，暑節近浮瓜。
晚景今如許，初心豈有他。
甘貧仍守拙，肯羨五侯家。
次韻志歸十首·其八
作者：方回
朝代：宋

譙國資深入，彭門納晚成。
至今爲癖習，自幼有常程。
朽老寧孤瘦，飛揚勿剽輕。
懸知千載士，肯競一時名。
次韻志歸十首·其六
作者：方回
朝代：宋

解語鶑能巧，交飛蝶許狂。
苔紋深碧毯，榴靨競紅粧。
粗已成幽圃，猶當築小堂。
未妨無暑藥，熟水紫蘇香。
次韻志歸十首·其四
作者：方回
朝代：宋

還家五月初，倏忽又旬餘。
凉劑醫羸馬，塵編磔蠹魚。
小遲延客飲，作急報兒書。
歙睦頻來往，何時永定居。
次韻恢大山擬古三首·其一
作者：方回
朝代：宋

高不至元愷，下不爲庶頑。
木雁有不幸，霧豹藏其斑。
天衢龍鳳翔，萬一冀附攀。
未若頌我酒，善閉劉伶關。
歲寒昆蟲蟄，日暮飛鳥還。
小侯大者王，焉識商顔山。
次韻恢大山擬古三首·其三
作者：方回
朝代：宋

六度莫先慧，三風尤惡頑。
此心朗如鏡，磨盡青銅斑。
微利毫髪計，虛名分寸攀。
朝市多此人，平地劍門關。
老夫一丘壑，轍迹無往還。
彼哉峴山泣，况乃泣牛山。
次韻恢大山擬古三首·其二
作者：方回
朝代：宋

六用甚鍛鞴，我非金石頑。
謂古有不死，請看湘筠斑。
神仙虛空中，黄鵠高難攀。
月娥本無藥，鬼門焉有關。
自能節嗜慾，即是丹九還。
內觀無愧心，所至三神山。
次韻感學事二首·其一
作者：方回
朝代：宋

風雩誰識舊童兒，法令今惟柱後師。
刻棗誰書驚蕩盡，踏槐遺老嘆崩離。
堂中授講亡高座，廡下題名剩續碑。
奎壁不存齋舍改，端能爲泯少年詩。
次韻感學事二首·其二
作者：方回
朝代：宋

戰鼙驚倒白頭翁，慨想青衿舊日風。
或厭三場爭小技，孰知一目網羣雄。
虀鹽此地涵濡久，藻鑑他時賞拔公。
松老槐顛異疇昔，定應窮極道還通。
次韻文蔚約梅上人來訪
作者：方回
朝代：宋

慚非好客鄭當時，猥荷高人不見遺。
頓悟可能參佛理，淡交誰是喜僧詩。
過從未許泥行數，屬和多因險韻遲。
彼此緘縢各收拾，他年開卷兩相知。
次韻方去言用予喜歸韻見寄三首·其一
作者：方回
朝代：宋

秋高親見老崖來，險阻嶔崎付一杯。
萬古懸知名不夜，九泉誰免骨爲灰。
輕鷗熟與風波狎，勁柏寧資糞壤栽。
却笑諸兒浪生死，大都暮落枉朝開。
次韻方去言用予喜歸韻見寄三首·其三
作者：方回
朝代：宋

野鳥呼風金粟堆，曲江宮殿委荒苔。
是非誰辦筆褒貶，鴻燕屢驚春去來。
偃月人今姦骨朽，浣花翁未醉眉開。
吟君詩罷登山崦，立盡斜陽尚懶迴。
次韻方去言用予喜歸韻見寄三首·其二
作者：方回
朝代：宋

筆法君追寶晉齋，禪機我愧老蒲鞋。
嘗僚臺閫相知舊，得友江山到處佳。
鐵馬塵高頻極目，錦鱗音斷豈忘懷。
亦思竹底陪溪逸，人品終疑未易儕。
次韻景安吳山觀雪
作者：方回
朝代：宋

盡洗眼底塵，頓寬胸中憂。
此雪端爲誰，奇哉君之遊。
平步飛鳥背，長嘯孤峰頭。
恍惚閬風苑，嫖姚結鄰樓。
了不異天上，培塿視九州。
北方當此時，如蝟縮馬牛。
南方幸不然，但覺瑞彩浮。
晴日一以出，壯觀挽不留。
作急著妙句，小費靈府謀。
老夫儻可從，亦足祛窮愁。
凡骨絕仙分，勝覽輸高流。
乃後有佳集，次第或見收。
冰解燒痕青，問梅孤山幽。
次韻景安提學謾成三首·其一
作者：方回
朝代：宋

敢着尋常白眼看，壑冰峰雪照人寒。
言詩已是登壇將，勸學聊爲祭酒官。
士類相推無異論，親顔遥覺有餘歡。
即今人物皆公等，豈不憂時意稍寬。
次韻景安提學謾成三首·其三
作者：方回
朝代：宋

歲晚江空野泬寥，衝寒訪我不辭遥。
褰裳却馬從泥濺，掬水烹茶待雪消。
百戰奚爲蝸左角，一炊未辦米長腰。
尋梅端許忘車笠，握手城西遍六橋。
次韻景安提學謾成三首·其二
作者：方回
朝代：宋

豪釐俗事不留情，詩律崢嶸骨骼清。
初僅傳聞心已服，每當展玩眼尤明。
笑談足使千軍掃，移斡真能九鼎輕。
焉得夜檠對吟影，同聽急雪打窗聲。
次韻曹清父營生墳追和范石湖韻四首·其一
作者：方回
朝代：宋

桑榆未迫尚東隅，諸子盈前返哺烏。
早檢青囊營□□，□□丹竈著工夫。
無生話可忘言了，自祭文能信手摸。
□□□年未遑辦，一抔□□□良圖。
次韻曹清父營生墳追和范石湖韻四首·其三
作者：方回
朝代：宋

□□如斯舉一隅，誰非長夜閟金烏。
裹屍馬革真□□，□□□山淺丈夫。
羽化苦無仙伎倆，茶毗別是佛規模。
□□彭祖終須爾，匪悟浮休肯豫圖。
次韻曹清父營生墳追和范石湖韻四首·其二
作者：方回
朝代：宋

古來奕世保松楸，八百姬周四百劉。
今代未聞□□□，□時尚想引魌頭。
干戈蒿里無完穴，□□蘭亭有□□。
□□□□誰可免，一杯聊□祝千秋。
次韻曹清父營生墳追和范石湖韻四首·其四
作者：方回
朝代：宋

殺心奕局響紋楸，鷄肋何如酒德劉。
世事但堪常袖手，人生政要早迴頭。
誰能卒辦魚千里，自笑終成貉一丘。
□□明年纔七十，商山剩飫紫芝秋。
次韻會真堂呈景高士
作者：方回
朝代：宋

夜卧月一枕，晨漱泉一盞。
斯人世未識，廬阜乃具眼。
片影下岷峨，辟穀謝常産。
何樹不可巢，老鶴以意柬。
岏岏九江城，九坡何嵼嵼。
碧天落吾手，了無藩籬限。
煙霞爭自獻，蛇鼠不待剗。
空瓢無餘物，非病未足赧。
山如缺一簣，城或少三版。
汝畫古所譏，匠事誓終僝。
愚生霧雨姿，皮毛惜文虥。
紛華梯衝來，以道與鎸鏟。
匣劍藏百鍊，帨巾解六綰。
真游闢坦途，塵慮杜危棧。
康董不可覿，覘睨費瞠睅。
景叟無乃是，功行堪論撰。
便堂請丹經，豈必詔青簡。
饑從景叟遊，不顧八珍饌。
渴聽景叟言，焉問九醖醆。
我漫爾其聊，此粲彼亦莞。
次韻李允道四言
作者：方回
朝代：宋

之子酒所，龍蛇揮掃。
清風拂硯，明月視稿。
佳思湧出，傍觀驚倒。
豈不有學，升之曰造。
次韻李太白
作者：方回
朝代：宋

太白配蘇黄，如松柏與竹。
不受春風恩，勁氣尚可掬。
詩名乃其餘，受命天地獨。
間生五百年，相望若信宿。
予老棲聖門，措辭愧言卜。
一覽紫極題，三作白圭復。
羣仙憫世頑，死生反乎覆。
曷日從之游，神交道心熟。
次韻李景安提學同過伯幾·其一
作者：方回
朝代：宋

萬卷芸香擁燕居，客來談論洶淮湖。
精言琴律根前輩，朗誦詩篇壓老夫。
胥謂買鄰遷爽塏，祇應負郭欠膏腴。
真能隠處非難事，恐有天邊尺一呼。
次韻李景安提學同過伯幾·其二
作者：方回
朝代：宋

宦學因之當卜居，定能騎舫遍林湖。
遺編早已探千古，緒論何難奪萬夫。
近日人才愁閴寂，此君風味極芳腴。
香山老子閒無事，張丈殷兄或許呼。
次韻權季玉枕上偶成
作者：方回
朝代：宋

邇日屢聞親藥鼎，客懷沈鬰與誰論。
細參素問心無病，勤剔青燈眼未昏。
九折政思爲孝子，七襄未用乞天孫。
察君詩味如枯淡，中有無窮古意存。
次韻汪以南教授美康使君新政因及賤迹四首·其一
作者：方回
朝代：宋

吾州今歲得儒臣，坐鎮浮澆力萬鈞。
月榭風臺尋古迹，煙畦雨隴勞遺民。
長庚往往詩無敵，子美云云筆有神。
老懶未遑致三請，低回祇欲老垂綸。
次韻汪以南教授美康使君新政因及賤迹四首·其三
作者：方回
朝代：宋

漢廷久已推三傑，魯國終難致兩生。
雲雨蛟龍真有勢，風霜草木易無情。
小遲玉璽徵黄霸，定許青門老邵平。
勇據臯比作歌頌，依稀駉駜似難賡。
次韻汪以南教授美康使君新政因及賤迹四首·其二
作者：方回
朝代：宋

潰蟻狂瀾拔地來，日多事變少人才。
鼎鐘古篆盲誰識，布素輕縑拙易裁。
夷甫風流空自命，子山詞賦有餘哀。
邦侯博雅難酬對，且向筵前覆酒杯。
次韻汪以南教授美康使君新政因及賤迹四首·其四
作者：方回
朝代：宋

石壁峰前舊泮林，新培槐市綠成陰。
川流决潰終歸海，木德迴環會守心。
夷軌得朋殊未艾，長謠懷感抑何深。
矧伊色笑逢民則，好續當年蹻蹻吟。
次韻汪以南歸途見寄
作者：方回
朝代：宋

身輕更覺馬蹄輕，倦聽昕堂講鼓聲。
示病早能效摩詰，賦歸真復繼淵明。
食租近郭膏腴足，卜築依山爽塏成。
疾寄新詩似憐我，棄田捐宅不聊生。
次韻汪以南閒居漫吟十首·其一
作者：方回
朝代：宋

恭惟天地心，物物息相禪。
詩人卜豐年，生意寓雪霰。
彼但言其消，譬夢幻泡電。
癡憫狙公賦，忿斥蝸國戰。
焉知往聖作，視世豈郵傳。
嚮明贊化育，司牧必南面。
寸丹對上穹，退以學自練。
至其出爲物，遇暍忍不扇。
吾目故未瞽，此道若有見。
自養非所養，焉敢事荒燕。
次韻汪以南閒居漫吟十首·其一〇
作者：方回
朝代：宋

億劫日月曜，萬古河江流。
惟有人壽短，况不皆白頭。
石火僅微吐，草露已遽收。
下士惑齊物，祖述逍遥遊。
說夢悔蟻國，悟空驚蜃樓。
實踐我異是，鑽仰師尼丘。
志學至從心，絕筆於春秋。
相魯故匪泰，厄陳初何憂。
比彭十不一，聘轍半九州。
中道嘆不行，嘗欲乘桴浮。
顔子夭窮巷，季路戕凶矛。
是亦各有命，豈伊聖門羞。
人生苟聞道，寒饑勝王侯。
修身以俟死，言行無悔尤。
寄語夜讀子，繼晷崇膏油。
次韻汪以南閒居漫吟十首·其七
作者：方回
朝代：宋

占易用九六，初爻變乾坤。
時當退且慎，復命歸厥根。
渾天日夜轉，中星異旦昏。
北辰儼不動，帝居華蓋尊。
於人是爲心，君子嚴操存。
肯受外物汩，澡擾摇精魂。
皇澤甦旱暵，時雨翻天盆。
敢不效微力，先後風雷奔。
次韻汪以南閒居漫吟十首·其三
作者：方回
朝代：宋

采芑采于田，采芹采于水。
豈弟君子心，作人豈異此。
神農昔嘗藥，志在起人死。
百聖一樂育，亦如嘗藥然。
醫國得一士，億萬性命懸。
詭誕王母桃，幻虛太華蓮。
孰爲返魂草，足扶天地顛。
嗟嗟燕昭王，海上求神仙。
不務長爾國，徒欲長爾年。
次韻汪以南閒居漫吟十首·其九
作者：方回
朝代：宋

魚龍古仙翁，諸人頼私淑。
五教紹虞敷，六藝極周郁。
邦侯絕相知，異君大雅姿。
胡欲撤臯比，不願爲人師。
老我羽已鎩，棲此鷦鷯枝。
君當上青雲，阿閣巢長離。
次韻汪以南閒居漫吟十首·其二
作者：方回
朝代：宋

渴心望古人，無井可不鑿。
但勤駑馬駕，定勝屠門嚼。
長懷謫仙翁，英爽謝冥漠。
茲山肯神遊，曷日旌𣄢落。
惚恍琴高魚，飄摇子晉鶴。
空餘泣鬼詩，光燄耿如昨。
昇天人有分，換骨豈無藥。
舐鼎化雞犬，此語君勿噱。
讀書三萬卷，太白亦可學。